Larrialdietarako sukaldaritza: 2013/07 - 2013/08\nMuskari Jatetxea - Vitoria-Gasteiz\nUrtero, nire jabeek gauza bera egiten didate... haiek jatetxe batera doaz eta nire biboteak eta ni etxean geratzen gara, bakardadean nire pentsu maitatuarekin batera. Aitzakia? Bere urtebetetzea ospatzea (ona da, ezta?), noski. Ai ama…\nBeno, aurten jatetxe berri bat (haientzat) aukeratu zuten. Bere izena “Muskari” da, eta Gasteizko Urriaren Hamabiaren kaleko hamabigarren zenbakian kokatuta dago.\nJatetxea txikia, polita eta modernoa da: jangelak berrogei bat mahaikoentzat edukiera dauka, zuria, beroa eta ondo argituta. Hasieran, nire jabeak oso eroso sentitu ziren...\nJatetxeak bi dastapen menu dauzka desberdintasun txiki batzuekin haien artean, taldeetarako bat (lau pertsona baino gehiagorentzat), eta muga hau ez daukan beste bat. Bere prezioa 28.5€koa da (BEZa ez dago sartuta).\nHaiek, noski, dastapen menua aukeratu zuten eta hurrengo platerak frogatu zituzten:\nUrdaiazpiko iberikoa. Primeran zegoen, biboteak milikatzeko, meh meh meh!!\nHostorezko txangurroz eta antxoez betetako lasagna hotza. Harrigarria! Ziur aski afari osoko platerik onena!.\nHegazti eta foie kaneloia onddo saltsarekin. Izena iradokitzailea da, baina haien artean ez ziren ados ipini. Joanen arabera oso plater berezia eta goxoa zen, baina Josebaren iritziz plater horren zaporea distiratzen zuen bereziki… inondik ez zuelako topatu.\nAhate konfita laranja saltsarekin eta patata bioletekin. Plater hau gau horretako desengainurik handiena izan zen, saltsen zaporeak oso onak zirelako, aurkezpena oso zuzena baina ahatea gehiegi eginda zegoen guztiz lehorra zegoelako. Hau nire jabeentzat oso garrantzitsua da, ahatea oso gustuko daukatelako, baina ez zuten espero jatetxe honetan topatu zutena, haragi lehorra zerbitzatzea kriston akats larria delako.\nNire jabeek menuko postreak (etxeko gozokiak) aldatzea erabaki zuten, deabru horiek “Hilketa txokolateagatik” eskatu zuten, eta kontatzen duten arabera... plazerez hiltzeko modukoa zen (grrr.... kabroiak!!!)\nNire jabeei “Muskari Jatetxea” gustatu zitzaien, baina ez guztiz gomendatzeko, ahatearekin egindako hutsagatik batez ere. Haien arabera, sukaldeko hutsa horrek afari guztia okertu zuen, batez ere kontuan izanda jatetxea merkea ez dela (kartaren plateren prezioak 12 €tatik gorakoak dira).\nZuek ere joateko gogoak baldin badituzue, beheko aldean utziko dizkizuet jatetxearen helbidea eta telefonoa (gordetzea ezinbestekoa dela gogora ezazue, oso jatetxe arrakastatsua da eta!!).\nUrriaren hamabiaren kalea, 12. zenbakia\nTelefonoa: 945 29 11 61\nBidaltzailea Joan R. López a 18:51 No hay comentarios:


Belabartze-Belabartze | Kablegintza eta kablelariak\nKable mota: Arrastakazko teleferikoa.\nInstalakuntzaren urtea: 1971.\nKablelaria: Antonio eta Josetxo Tellechea.\nSustatzailea: Antonio eta Josetxo Tellechea.\nIkusgai: IGNF, 1979ko hegaldia.\nKable hau Antonio Tellechea kablelariak Josetxo bere semearekin ezarri zuen. Kargalekua Belabartzeko ohianaren erdian zegoen eta deskargalekua aldiz Izaba Zurizarekin lotzen duen NA-2000 errepidearen ertzean.\nKablea arrastakazko teleferikoa izanik, pilonarik ez zituen. Kable honen bi argazki:\nKable horien artean bat webgune honetan identifikatua daukagu jada, Belabartzetik “Borda de Francisco Mayo”raino zijoana da, beste ibilbideak oraindik ez ditut identifikatu zein kableri zegozkien. Ezkerrean agertzen dena ziurrenik izango da bi argazki hauei dagozkien kokapenak.\nBere ibilbide zehatza oraindik ez dakidanez, ez dut mapa batean jarri.


"Plastikoen birziklapena transformatzaileentzako lehiakortasun faktorea"\nAzala » Bloga » “Plastikoen birziklapena: transformatzaileentzako lehiakortasun faktorea” mintegia.\n“Plastikoen birziklapena: transformatzaileentzako lehiakortasun faktorea” mintegia.\n16 Api, 2018 | BESTE, GAUR | 0 comments\nPasa den apirilak 18an, “Plastikoen birziklapena transformatzaileentzako lehiakortasun faktorea” mintegia ospatu zen Plastikoen Zentro Espainolean ANARPLA, Plastiko Birziklatzaileen Elkarte Nazionalaren laguntzarekin.\n“Plastikoen birziklapena transformatzaileentzako lehiakortasun faktorea” mintegiaren edukia.\nPlastikoen Europako Estrategiak leku oso garrantzitsua izan du mintegi honetan, landutakoen artean hurrengo gaiak ditugu:\nPlastiko birziklapenaren industria europaren testuinguruan.\nAdministrazio-eskakizunak eta birziklapen enpresen kaudimenean duten eragina.\nErantzukizun partekatua birziklapenean.\nBirziklatutako galautsek bete beharreko baldintzak eta haien lehiakortasuna baldintzatzen dutenak.\nBirziklatutako materiala duten piezen merkatua.\nHemen programa osoa jaitsi daiteke.\nMintegi honetan hainbat hizlariek hartu zuten parte, hauen artean, Plastiko Birziklatzaileen Elkarte Nazionala, Cicloplast, Entropy Resins eta Zicla.\nPlastikoen Zentro Espainolaren inguruan.\nPlastikoen Zentro Espainola irabazi-asmorik gabeko elkarte bat da, 1953an sortu zen material plastikoen erabilera egokia eta erantzukizuneko kultura baten jakintzan eta ezarpenean laguntzako halburuarekin. Beste sorkuntzatik, Plastikoen Zentro Espainola estatu mailako elkarte bat izan da, gutxika errederentziazko erakunde bat izatera igaro dena, Espainia mailako plastiko meterialei dagokienez.\nZICLA-n hondakinak aldaketarako aukera moduan ulertzen ditugu. Badakigu urtero milaka tona hondakinek erraustegi edo hondakindegietan amaitzen dutela. Era berean, kontutan hartzen dugu 2050. urterako mundu mailako populazioaren %70 hirietan bizi izango deta eta honek hainbat erronka suposatzen dituela, besteen artean hondakin kudeaketari dagokionez. Horregatik, ZICLA-n gure ingurumena hobetzeko konpromezua hartzen dugu hondakinak industriatentzako material berrietan bilakatuz. Hondakin plastikoen kasu konkretuan hainbat proiektu garatu ditugu, haien artean:\nGalauts birziklatuak lortzea edukiontzien tratamendurako instalazioetako hondakinetatik abiatuz.\nTetrabrick hondakinen aplikazio industriala.\nErabileraz kanpoko kable elektrikoen hondakin plastikoen aplikazio industriala.\nBig bag hondakinen balorizazioaren analisi tekniko eta ekonomikoa.\nFENIX priektua: GEEH-etako plastiko estirenikoetatik lehengai berri bat garatzea.\nRolling plastics: erabileraz kanpoko ibilgailuetatik plastikozko galautsak lortzea.


Irekia Eusko Jaurlaritza - Gobierno Vasco :: Eusko Jaurlaritzak gogortu egingo du jokoaren erregulazioa, eskaintza doitzeko, joko patologikoari aurrea hartzeko eta osasun publikoa bermatzeko\nEusko Jaurlaritzak gogortu egingo du jokoaren …\n\nEusko Jaurlaritzak gogortu egingo du jokoaren erregulazioa, eskaintza doitzeko, joko patologikoari aurrea hartzeko eta osasun publikoa bermatzeko Iturria: Irekia\n\nErkoreka_OVJ__2_.JPG Iturria: Irekia\n\nErkoreka_OVJ__3_.JPG Iturria: Irekia\n\nErkoreka_OVJ__4_.JPG Iturria: Irekia\n\nErkoreka_OVJ__5_.JPG Iturria: Irekia\n\nErkoreka_OVJ__1_.JPG Iturria: Irekia\nEzingo da joko edo apustu aretorik egon ikastetxe arautuetatik 150 metro baino gutxiagoko eremuan, eta establezimenduen artean gutxienez 500 metroko distantzia egongo da\nHorrez gainera, Jaurlaritzak murriztu egingo du joko-enpresen publizitatea, eta era horretako areto guztietara sartzeko nahitaezko kontrola ezarriko du, horietako ostalaritza-eremuetakoa barne dela\nDatozen hiru urteotan ez da ostalaritzako lokaletan eta joko-aretoetan joko-makinak instalatzeko baimen berririk emango, eta denbora horretan baimen horietan izaten diren bajak behin-betikoak izango dira\nJosu Erkoreka lehenengo lehendakariorde eta Segurtasuneko sailburuak eta Jonatan García Rabadán UPV/EHUko Soziologia eta Gizarte Langintza Saileko irakasle atxiki eta ikertzaileak agerraldia egin dute Jokoaren Euskal Behatokia sortu zeneko hirugarren urteurrena eta laster izango den Ausazko Jokorik Gabeko Eguna dela eta.\nEsku-hartzean Jonatan García Rabadánek Jokoaren Euskal Behatokiak azken hiru urte hauetan argitaratutako lanak azaldu ditu. Behatokia 2018ko urrian sortu zen Euskadiko jokoaren egoera etengabe aztertzeko eta ikertzeko eta azterketa eta ikerketa horiek zentralizatzeko foro gisa. “Nabarmendu beharreko lehen alderdi esanguratsua da jokoak presentzia argia duela Euskadiko gizartean, biztanleen % 70,5ek azken urtean gutxienez behin jokatu baitu edo egin baitu apustu. Paraleloan, gainera, nabarmendu beharra dago inkestari erantzun dioten pertsonen gehiengoak (% 79) baieztatu duela haurtzaroan eta/edo gaztaroan familiartekoren bat jokatzen ikusi zuela, eta ehuneko txikiagoak baina hala ere esanguratsuak (% 24,7) aitortu duela 18 urte bete aurretik hasi zela jokoan, hau da, legez ezarritako gutxieneko adina baino lehen. Sozializazio prozesuak eginkizun erabakigarria du egoera horretan, eta, nolanahi ere, jokoak gizartean duen presentzia eta normalizazio maila altua erakusten duten elementuak dira”, adierazi du Jonatan Garcia UPV/EHUko Soziologia eta Gizarte Langintza saileko irakasle eta ikerlariak.\nBestalde, Josu Erkorekak berretsi du Eusko Jaurlaritzak Euskadin arazoak sortzen dituen jokoaren eta joko patologikoaren aurkako borrokan duen konpromisoa eta inplikazioa, eta jakitera eman du datorren hiruhilekoan onartuko dela 2016ko Jokoaren Erregelamendu Orokorraren aldaketa. Lege-erreforma horretan hainbat neurri gogortuko dira, besteak beste, joko-aretoen eta ikastetxeen arteko distantziak, establezimenduen kopurua eta horien artean gutxienez izan behar diren metroak, sarreren kontrola eta publizitatea, Euskadiko egungo egoera sozial eta ekonomiko errealera egokitzeko. Helburuak hiru dira:\nEuskadiko joko-eskaintza gizartean onargarria den mailara doitzea.\nOsasunaren babesa bermatzea eta arazoak sortzen dituen jokoaren prebentzioa.\nAdingabeak eta kolektibo zaurgarriak babestea.\nAraudi-aldaketa hau Jaurlaritzak, hemendik aurrera, hiru urtez behin errepikatuko du.\nLehenik eta behin, Eusko Jaurlaritzak joko-establezimenduen arteko gutxieneko distantzia fisikoak mugatuko ditu zenbait lekutan era horretako lokal asko pilatzea eragozteko. Biztanleriari buruzko azterlanak eta azterlan geoespazialak aztertu ondoren, honako neurriak hartzea erabaki da:\nEdozein eratako joko-aretoen arteko nahitaezko gutxieneko distantzia 500 metro erradialekoa izango da. Orain 150 eta 600 metro inguruko tartea dago baimenduta lokal-motaren arabera, eta Jaurlaritzak 500 metro erradialera handitu eta bateratu du nahitaezko gutxieneko distantzia, lokala edozein motatakoa izanda ere.\nEzingo da joko edo apustu etxerik egon ikastetxe arautuetatik 150 metrora baino gutxiagora. Lehenengo aldiz sortu da lehen hezkuntzako, bigarren hezkuntzako eta lanbide heziketako ikastetxeetatik 150 metro erradialeko gutxieneko nahitaezko distantzia.\nBigarrenez, Eusko Jaurlaritzak mugatu egingo du joko-aretoen kopurua, eta Euskadin, beraz, soilik egon ahal izango dira:\n3 kasino, lurralde historiko bakoitzeko bat, eta lizentzia lehiaketa bidez emango da.\n14 bingo. Horrez gainera, bingoek ezingo dute azaleraren % 50 baino gehiago erabili joko-makinak instalatzeko.\n60 apustu-etxe. Orain gehienez 75 ireki daitezke. Orain arte bezala, 3 enpresa egongo dira baimenduta lehiaketa publiko bidez apustu orokorrak ustiatzeko.\n170 joko-areto. Une hauetan 209 daude.\nGainera, araudi berria onartzen denean, Eusko Jaurlaritzak ez du emango datozen hiru urteotan ostalaritzan makinak ustiatzeko baimen berririk. Une hauetan 8.025 joko, apustu, loteria edo txartel makina daude ostalaritzako lokaletan, eta hiru urte hauetan baimen horietan izaten diren baja guztiak behin-betikoak izango dira. Horrez gainera, joko-postu bakoitzak 3 metro karratu izatea ere ezarriko da.\nErregulazio berriak ekarriko duen hirugarren aldaketa garrantzitsuak establezimendu horietako sarrerak kontrolatzearekin du zerikusia: nahitaezkoa izango da joko-areto guztietako sarrerak kontrolatzea, baita ostalaritza eremuetakoa ere.\nEstablezimenduek gehienez 9 hilabete izango dituzte teknikoki eta fisikoki egokitzeko, joko eta apustu areto guztiek izan beharko baitituzte Eusko Jaurlaritzaren jokorako sarrera debekatuen erregistrora konektatutako sistema informatikoak. Araudia indarrean jartzen denean, lokalek adingabe guztien, ahalmena mugatuta dutelako debekatu gisa erregistratuta dauden pertsonen, euren buruari sartzea debekatu dietenen eta abarren sarrera kontrolatu beharko dute.\nDatorren urtetik aurrera egingo diren aldaketen laugarren multzoak jokoari buruzko publizitatearekin du zerikusia. Jaurlaritzak indartu egingo ditu murrizketak, besteak beste, hauek:\nDebekatuta egongo da jokoari buruzko publizitatea egitea komunikabideetan goizeko 6etatik gaueko 12etara.\nEzingo da ospe publikoa duten pertsonekin edo adingabeekin egindako iragarkirik argitaratu.\nPublizitateak ezingo du iradoki jokoa dirua azkar eta ahaleginik egin gabe lortzeko metodo erraza dela.\nEzingo da publizitateko erreklamo gisa erabili kirol-instalazioen, entrenamendu-zentroen, taldeen edo lehiaketen izena, marka edo izen komertziala.\nKirol ekipamenduak edo kamisetak ezingo dira babestu jokoaren arloko establezimendu, enpresa edo operadoreekin.\nDebekatuta geratuko da kirol-zentroetatik 150 metrora baino gutxiagora publizitate liburuxkak banatzea edo kanpoko publizitatea jartzea.\nAzkenik, garrantzizkoa da adieraztea zabaldu egin dela debekatuen erregistroan izena eman ahal izateko lekuen sarea. Osakidetzan eta errehabilitazioko elkarteetan ez ezik, izen-emateak ertzain-etxeetan, joko-aretoetan bertan eta online jokorako etxeetan ere egin ahal izango dira.\nPertsona bat erregistro horretan sartzen den unean, ezingo da Euskadiko joko-establezimendu bakar batean sartu, gutxienez 6 hilabete igaro ondoren izen-ematea bertan behera uztea eskatu ezean. Horrez gainera, Jaurlaritza Estatuko osoko erregistroen arteko elkarreragingarritasuna lantzen ari da, autonomia-erkidego batean erregistratuta dagoen pertsona batek ez dezan beste autonomia-erkidego bateko lokal batean sartzerik izan.\nintervencion_erkoreka_ovj_a... behera kargatu (100 MB)\nErkoreka_OVJ__2_.JPG 2 MB (JPG)\nErkoreka_OVJ__3_.JPG 2 MB (JPG)\nErkoreka_OVJ__4_.JPG 2 MB (JPG)\nErkoreka_OVJ__5_.JPG 1000 KB (JPG)\nErkoreka_OVJ__1_.JPG 2 MB (JPG)\n2020_Jokalarien_Prebalentzi... 5 MB (application/pdf)\n2020_Jokalarien_Prebalentzi... 3 MB (application/pdf)\nJonatan García Rabadán (UPV/EHUko Soziologia eta Gizarte Langintza Saileko irakaslea)\nEuskadik gainerako autonomia-erkidegoekin eta Estatuarekin lotuko du kasino, bingo eta on-line apustuetan debekatutako pertsonen erregistroa


Ondarroakoa edo batua? | Gizartea | Berria\nOndarroakoa edo batua?\nAthleticekin entrenatu da gaur goizean Iñigo Martinez, baina bere agurrean erabilitako idazkerak euskara batuaren erabileran jarri du arreta guztia. Sare sozialetan eztabaida sutsua piztu da.\nIñigo Martinez, gaur, Atleticekin egin duen aurreneko entrenamenduan. / Miguel Toña/Efe\nIñigo Martinezen fitxaketak zalaparta bat baino gehiago ekarri du: Realetik Athleticera joateak eragindakoa bat, horretarako erabilitako diru kopuruaren ondoriozkoa bestea, eta Martinezek berak idatzi eta sareetan zabaldutako gutunak sorturikoa bestea.\nEuskaraz eta gazteleraz idatzi du oharra, eta aurrena ondarroarrez egin du. Atzo argitaratu zuen oharra, eta berehala hasi ziren, Twitterren bertan, lehenenego salaketak:\n@Mantarrei @InigoMartinez Ba neri ondarrutar txukun xamarrian idatzitta dagola begittantzen jata.\n— Oier Gorosabel (@Txikillana) 2018(e)ko urtarrilak 30\nRealeko gizonezkoen lehen taldean sareetan euskaraz idazten dutenek ez dute @plazaberri-k dioena betetzen. Hori bai, denek amen egiten diote Espainiako RAEri.\n— Mikel Iturria (@iturri) 2018(e)ko urtarrilak 30\nEta segida izan du eztabaida horrek, euskara batuaren eta euskalkien erabilerari buruzkoak. Noiz, non eta zer erabili behar den.\nBere agurra irakurrita zalantzan geratu zait ez ote den analfabetoa euskaraz.\n— Joseba Arzallus (@arzallus_joseba) 2018(e)ko urtarrilak 30\n@aiertgoenaga Eremu erdalsunetako ikasleekin ikusia dut: euskalduntasun autentizismo moduan bizi dituzte halako euskalki alarde lekuz kanpokoak, eta baztertuak sentitzen dira\n— Idurre Eskisabel (@idurreski) 2018(e)ko urtarrilak 30\nNitzako kezkagarrixe futbolari batek euskalki baten idaztearren sortu'ran naste dana'ra beran taldekide batzuk euskaraz sekule berba bat ein ez dabenin. Hoixe'ra kezkagarrixe.\n— Aiert Goenaga (@aiertgoenaga) 2018(e)ko urtarrilak 30\nGaldetu Barakaldoko euskaldun gazteei zer nola sentitzen diren klaseko aurkezpen batean ikaskide urolakostatarrak euskalkian tematzen direnean\nEdo gure nagusiak. 'Ze ipintxen dau hor gazte? Ze on resultaten da erderaz ez jakitxiaz gain euskeraz be eztakiaule. Hauxe'ra panorami.'\nGure aita ataundar eta ama mutrikuarrak @berria eta @argia arazo gabe leitzen dituzte, aspaldi ulertu zutelako euskarari etorkizuna bermatzeko bidea zein den, eta autoformazio ahalegina egin dutelako\n— Idurre Eskisabel (@idurreski) 2018(e)ko urtarrilak 31\nBeldurtuta hari honekin. Argi eta garbi azaldu dutena ulertu nahi ez eta demagogiara jo gainera. Batuak helburu bat du, funtzio bat. Gure hizkuntzak etorkizun bat izatea nahi badugu ume eta txakurrekin hitzegitetik haratago bultzatu egin beharko genuke gure erosotasunak ahaztuz.\n— Mikel Alvarez (@theindezents) 2018(e)ko urtarrilak 31\nJo Mikel, benetan, nire hautua batuan idaztea litzateke. Baina euskalkian idazten badu norbaitek (kasuen %0'005a) ez naiz asaldatuko. Tolerantzia maila altuagoa dut batzuekin (ez da ez Etbko aurkezlea, ez lehendakaria, kirolari bat da. Gainera bakarra). Ez besterik.\n— Aiert Goenaga (@aiertgoenaga) 2018(e)ko urtarrilak 31\n...eta, bitartean, berezko euskalkirik gabeko eremu latz horretako euskaldunak (milaka euskaldun) beren berezko hizkuntzaren (hau da, batuaren) funtzioa zalantzan jartzen duen enegarren eztabaidari begira.\n— Manex Agirre (@Manexagirre) 2018(e)ko urtarrilak 31\nHau dio BERRIAren estilo liburuak gaiaz: "Euskara batu estandarrean idazten da BERRIAn. Eredu horretan, euskalki guztiek bat egiten dute, beren aberastasun lexiko eta sintaktikoarekin, estandarizaziorako Euskaltzaindiak zehazturiko irizpideen barruan".\nBatua eta euskalkiak hizpide berriro. @berria-n 2016an egin genuen erreportaje sorta bat horri buruz. Hona atal bat: "Erregistroak bereizi ezinik". https://t.co/S4ZW0wpwzH\n— Garikoitz Goikoetxea (@ggoikoetxea) January 31, 2018\nBERRIAk ere landu zuen gaia 2016an. Irene Arrarats BERRIAko Euskara arduradunak erreportai horretan azaldu zuen "faltsua" dela euskalkien eta batuaren arteko dikotomia: "Batuak euskalkietatik edaten du, eta, aditz paradigma-eta alde batera uzten badugu, batua eta euskalkiak bat dira, goitik behera".\nAndres Urrutia euskaltzain buruak adierazi zuenez, desadostasunak eta desorekak izan dira batuaren eta euskalkien artean. "Batzuk, batu nahian, euskalkietatik ahaztu egiten dira; beste batzuek, euskalkietan, txokokerietan ibili nahian, guztiok batzen gaituen horretatik ihes egiten dute".\nEuskalkia noiz erabili eta batuan noiz jardun galdetuta, arreta erregistroan jarri zuen Arraratsek. "Erregistroak ez ditugu ondo bereizten, eta, askotan, erregistroei buruz aritu behar genuke, eta idatziaz eta ahozkoaz, eta ez batua/euskalkiak dikotomiaz".\nXabier Amuriza bertsolariaren iritziz, erabilera okerrak ari dira zabaltzen. "Idatzita ikusten dira azpieuskalkien eredu lokalak, ia-ia makarrak esateko moduan. Orain dela 50 urte, analfabetoek ere ez zuten horrela idazten. Hori dago modan: hitz egiten den moduan idaztea, fonetismo guztiekin. Maila kulturalean atzerakada handia da".\nArriskutsua deritzo Urrutiak hitz egiten den bezala idazteko joerari. "Fonetismoak eta ahoskeriak, tokian tokikoagoa egiteko... Bakoitza bere aldetik hasten bagara idazten, hizkuntza grafitizatzen, gure arteko komunikazioa ezinezkoa izango da".\nHala ere, Arraratsek argitu zuen batuan egiteak ez duela denen hizkera berdin bihurtu behar. "Batasuna ez da denean denok berdin egitea, baizik eta denok denona ulertzea".\nBERRIAren Facebookeko orrialdean ere zabaldu da eztabaida.


COVID-19: gaixotasun erreumatikoak dituzten pertsonentzako aholkuak | Consumer\nCOVID-19: gaixotasun erreumatikoak dituzten pertsonentzako aholkuak\nGaixotasun erreumatikoek helduen laurdena ukitzen dute. Horrela zaindu behar dira koarentenan, Espainiako Erreumatologia Elkarteko adituen arabera.\nIrudia: Wolfgang Sojer\nErreuma ez da existitzen. Askotan, adierazpen hori erabiltzen dugu patologia oso zehatz batzuei buruz hitz egiteko —hala nola artritisari edo artrosiari buruz, artikulazioetan mina eragiten baitute eta mugikortasun-arazoak sortzen baitituzte—, baina terminoa ez da zehatza. Eta, gainera, motz geratzen da: gaur egun 30 gaixotasun erreumatiko baino gehiago ezagutzen dira, eta horietako batzuek begiei, birikei edo azalari eragiten diete. Patologia horiek, oro har, oso ohikoak dira gure populazioan. Espainiako Erreumatologia Fundazioaren datuen arabera, 20 urtetik gorako pertsonen % 25ek pairatzen dituzte. Paziente erreumatikoek arreta berezia jarri behar dute konfinamenduan? Osasunaren zein alderdiri eman behar diote arreta? Hurrengo artikuluan azalduko dugu.\nKoronabirusaren krisiak lehentasun batzuk aldatu ditu osasun-arloan. Konfinamendua funtsezkoa da kutsadurei aurrea hartzeko, eta bigarren mailan utzi ditu beste zainketa garrantzitsu batzuk, hasi egunerokoenetatik eta ohiz kanpokoetara. Etxean, adibidez, okerrera egin dute jateko ohitura batzuek, eta sedentarioago bihurtu gara. Baina, gainera, pertsona askok ez dute larrialdietara joan beharrik, hemen esaten dugun bezala.\nPandemia testuinguru horretan (oraindik txertorik ez duen birus batena), lehendik eritasunak dituzten pertsonak, erreumatikoak barne, are gehiago zaindu behar dira. Ez gara ari artrosia edo artritisa dutenei buruz bakarrik, baizik eta hezueria, fibromialgia, miopatiak, ospeoporosia, baskulitisa, lunbagoa eta ziatikoa dituztenei buruz ere, ezagutzen diren 30 patologia erreumatiko baino gehiago aipatzearren. Gaixotasun horiek, hasieran esan bezala, ikusmenari, azalari, birikei edo sistema baskularrari eragin diezaiekete, ez bakarrik hezur-sistemari.\nNola zaindu behar dira erreumatismoa dutenak?\nEspainiako Erreumatolgia Elkarteak (SER) gaixotasun erreumatikoak dituzten pertsonentzako aholku-zerrenda bat egin du, eta, azaltzen dutenez, “herritar osasuntsuentzat ere erabil daitezke”. Izan ere, helburu nagusia da “konfinamendu-egoeraren aurrean bizi-ohitura osasungarriak izatea eta, hartara, egoera horrek osasunean eragin ditzakeen ondorio kaltegarriak arintzea”. Hauek dira bost gomendio nagusiak:\n1. Ziurtatu D bitamina\nKonfinamenduarekin denbora gutxiago igaroko dugu aire zabalera, eta, ondorioz, eguzkiarekiko esposizioa murriztu egingo da, hain beharrezkoa baita gure organismoan D bitamina sintetizatzeko. Murrizketa horrek, Espainiako biztanlerian dagoen D bitaminaren urritasunarekin batera, “pertsonen osasunean ondorio kaltegarriak izan ditzake, batez ere gaixotasun erreumatikoak dituzten gaixoetan”, ohartarazi du SER.\nHorregatik, adituek gomendatzen dute “eguzkia patio eta balkoietan aprobetxatzea, baita egun lainotsuetan ere”, eta kontuan hartzea “leihoetako beirak UVB erradiazioa blokeatzen duela, eta, beraz, eguzki-argiak D bitaminaren sintesian duen onura are gehiago murrizten duela”. Beraz, “gomendio orokorra da egunero eguzkitan egotea aurpegia, eskuak eta besoak 10-15 minutuz, ahal dela, kristalik egon ez dadin, hau da, leihoak irekita”.\nEguzkitako leihorik edo eguzkiaren argia zuzenean hartzeko gunerik ez badugu, dieta lagungarria izan daiteke, artikulu honetan zehaztu bezala. D bitamina ematen diguten elikagaien artean, arrain urdina dago (sardinak, berdela, izokina edo atuna). Arrautza-gorringoa, txahal-gibela edo txanpinoiak ere D bitamina dute, baina gutxiago. “Halaber, badaude merkatuan D bitaminaz aberastutako elikagaiak, hala nola esnekiak, margarinak edo zerealak, dietan sartzea komeniko litzatekeenak”, erantsi du SER kodeak.\n2. Ziurtatu kaltzioa\n“Helduen hezur-osasun ona bermatzeko, egunean gramo bat kaltzio kontsumitu behar da gutxi gorabehera”, azaldu dute adituek. Ia guztiok dakigu esnekiak (gazta, esnea, jogurta, etab.) mineral horren iturri garrantzitsua dira, baina ez dira mineral hori duten elikagai bakarrak. Hosto berdeko barazkiak, fruitu lehorrak, lekaleak, arrainak (batez ere latako sardinak hezurrekin), piku lehorrak, sesamo-haziak eta tofua ere lagungarri dira eguneroko kaltzio-beharrak asetzeko. Hiru datu bitxi:\nGazta onduek dute kaltzio gehien (baina, kasu honetan, kontuz ibili behar da gantz saturatuekin eta gatzarekin).\nEsneki gaingabetuek edo erdigaingabetuek osoen kaltzio proportzio bera dute.\nEspezia batzuek, hala nola ezkaiak, oreganoak edo ipurdiak, esneak baino kaltzio gehiago dute eta gazta batzuek baino gehiago (baina, pixka bat erabiltzen dugunez, ez dira benetako iturriak).\nSardinek esnearen antzeko kaltzio-edukia dute.\n3. Ondo jan (eta hobeto hidratatu)\nOndo elikatzea beti da garrantzitsua, are gehiago orain. Dieta osasungarria egitea funtsezkoa da konfinamenduan. SER arauak dioenez, “garrantzitsua da proteinak behar bezala hartzea, bai hezur-osasunerako bai muskulu-masari eusteko. Era berean —jarraitzen du—, frogatu da dieta mediterraneoak babes-efektua izan dezakeela, hanturaren kontrako propietateak dituelako, ahalmen antioxidatzailea duelako eta obesitatean eta sindrome metabolikoan duen eraginagatik”.\nOro har, “dieta osasungarria egitea gomendatzen da, koipe saturatuak saihestuz eta, adibidez, oliba-olioari lehentasuna emanez janaria prestatzeko, eta bitaminak (bereziki B eta K) eta funtsezko mineralak dituzten frutak eta landareak, magnesioa edo zinka, esaterako”, adierazi dute erakunde honek. Bitaminez eta mineralez gain, garrantzitsua da elikagai osasungarriak —hala nola frutak, barazkiak edo lekaleak— gure dietaren oinarri izatea. Gehien gustatzen zaizkigunak aukeratzea oso baliagarria da haien irenstea ziurtatzeko, eta atsegina eta osasungarria izan beharko luke.\nHauek dira koarentenan gosaltzeko gakoak\nHidratazioari dagokionez, lehentasunezko edariak ura izan behar du beti, eta garrantzitsua da behar adinako kontsumoa ziurtatzea, batez ere, adinekoak bagara; izan ere, egarriaren mekanismoak ez du gazteak garenean bezain ondo funtzionatzen. Gainera, erreumatologoek diotenez, “kafeina bezalako edari kitzikagarriak eta edari alkoholdunak, azukredunak eta karbonatatuak saihestu behar dira”.\n4. Egin ezazu zure ahalmenen araberako ariketa\nAriketa fisikoa erregulartasunez egiteak antsietatea murrizten, ongizate-sentsazioa hobetzen eta loaren kalitatea hobetzen laguntzen du. Gainera, funtsezkoa da artikulazioen osasunari eusteko eta muskulu-masa ez galtzeko.SER sindikatuaren iritziz, “komenigarria litzateke egunero 20 eta 30 minutu bitarteko jarduera fisiko jarraitua egitea. Betiere, pertsona bakoitzaren baldintzetara egokituta eta patologia erreumatikoak eragindako mugak kontuan hartuta, halakorik bada”.\nZein dira ariketa gomendagarrienak? “Bizkarraren goiko aldea indartzeko, bizkarrezurra luzatzekoak, isometrikoak eta luzatzekoak”, adierazi dute. Oro har, "inpaktu handiko ariketak, enborraren flexio eta tortsio muturrekoak edo gehiegizko pisu-kargak" saihestea gomendatzen dute. Adineko pertsonen kasuan, “oreka hobetzeko ariketa arinak gomendatzen dira, hala nola taichia, erortzeko arriskua gutxitzen laguntzeko”.\n5. Zaindu zeure burua zaintzeko ohitura\nGaixotasun kronikoak dituztenek, hala nola erreumatikoak, beren burua zaintzeko ohitura dute beren gaixotasunarekin bizitzeko. Baina, gaur egungo egoera ikusita, “ohiko ekintzei osasun-agintariek egindako gomendioak gehitu behar zaizkie, koronabirusaren bidez kutsatzea saihesteko”; hau da, eskuak garbitu, distantzia soziala mantendu, maskara erabili behar denean, etab.\nSER erakundeak azpimarratu duenez, “garrantzitsua da ohiko botikak ez baztertzea eta horri buruzko aldebakarreko erabakiak ez hartzea”, eta “edozein zalantza izanez gero, jardun aurretik medikuari galdetu behar zaio”. Autozaintzan, adierazi dutenez, “agindutako botikak ohitura osasungarri batzuekin konbinatzean datza”.


Rotobasquek proiektu bat garatuko du Muxikako Inama zaharrean – Ekonomiaren KZ\nRotobasquek proiektu bat garatuko du Muxikako Inama zaharrean\nMuxikako antzinako Inamaren lurretarako bizitza berria. Busturialdeko zur aglomeratuzko taulen fabrikatzailea itxi eta hamar urtera, Sprilurrek, Eusko Jaurlaritzaren lurzoru publikoko sozietateak, 18 milioi euro inbertituko ditu instalazioen 60.000 metro koadroak berreskuratzeko, Rotobasque enpresa bizkaitarrak bi proiektu abian jar ditzan.\nLehenengoa 4.0 industriari lotuta dago, eta datorren urtean hastea aurreikusten da. Bigarrena, epe luzeagokoa, ekonomia zirkularrarekin lotuta dago. Rotobasque enpresak Zornotzan du egoitza, eta goi-mailako oinarri teknologikoa du. Moldekatze birakari (edo errotomoldekatze) bidezko plastikoen eraldaketan espezializatuta dago. Gaur egungo negozioa handitu eta osatu nahi du industria 4.0 proiektu berri batekin, Inamako instalazio zaharretan kokatuko litzatekeena.\nProiektuaren xehetasunak, Rotobasquek egingo duen inbertsioa barne, datozen asteetan ezagutuko dira. Oraingoz, asmoen eta lursaila lagatzeko protokolo bat sinatu da, eta hilabete batzuk zeramatzan ontzen. Konpainiaren aurreikuspenen arabera, ehun bat enplegu zuzen sortuko dira datozen urteetan iraunkortasunarekin eta ekonomia zirkularrarekin zuzenean lotuta.\nKasu honetan bi premiek bat egin dute. Rotobasquek bere negozioa zabaltzeko lursail bat bilatzen zuen, eta Eusko Jaurlaritzako industria-lurzoruaren kudeatzailea Urdaibai ingurua dinamizatzeko formulak aztertzen ari zen; izan ere, azken hamarkadetan industria-ehunaren deskapitalizazio garrantzitsuak eragin dio eskualde horri. Sprilurrek Inamaren Muxikako instalazio zaharrak erosiko ditu eta gaur egun erabiltzen ez den eraikin bat berreskuratuko du, ondoren Rotobasqueri saltzeko bere proiektu berrirako.\nZuraren itxiera eragin zuten ingurumen-arazoei erantzunez, jarduera berria ezin hobeto integratuko litzateke ingurunean, Urdaibaiko natura-aberastasun bereziko balioengatik. Bi enpresa-ekimen horiek instalatzeko, eskura dagoen industria-azalera osoa beharko da. Gainera, Sprilurrek lursailak utziko ditu, fabrikazio aurreratuko proiektuek behar dituzten banda zabaleko sarerako sarbide- eta konektagarritasun-azpiegiturak instalatu ondoren.\nRotobasque buru duten ekimenak Spri Taldearen bi jarduera-ildo nagusien barruan sartzen dira, 4.0 industria eta ekonomia zirkularra. Inamako instalazioak lehengoratzeko plana Eusko Jaurlaritzak onartutako ildo estrategikoen eta ezohiko inbertsioen barruan kokatzen da.\nIldo horretan, DEIAk kontsultatutako Sprilurreko iturrien arabera, Sprilur Taldearen jarduketa-ardatzak eta aurreikusitako proiektuak, 2021-2024 Plan Estrategiko berrian jasotzen direnak, “Lehentasunezko helburutzat dute, besteak beste, industria-jarduera bermatuko duten espazioen, zerbitzuen eta azpiegituren eskaintza sortzea, hazkunde ekonomiko jasangarri eta inklusiboaren bidez, eta industria-lurzoruen optimizazioa, birgaitzeari, birgaitzeari, deskontaminazioari eta lurzoruak berreskuratzeari lehentasuna emanez”.\nJardun-ildo estrategiko horiek abian jartzeko, Eusko Jaurlaritzak honako hauek izango ditu oinarri: industria-lurzoru degradatuak berreskuratzeko eta horien balioa nabarmentzeko Industria Garatzeko eta Nazioartekotzeko Plana; Berpiztu programa, Euskadin ekonomia eta enplegua suspertzeko, Lehentasunezko Jarduera Eremuak (ZAP) eta Ezkerraldea-Meatzaldea, Enkarterri eta Aiaraldea eskualdeetako Plan Estrategikoak bultzatzeko Erakunde arteko Planaren bidez. Gainera, 2021-2026 Euskadi Next Berreskuratze eta Erresilientzia Programatik datozen funtsak izango ditu, industria-lurzorua berroneratzeko, zaharkitutako eraikinak birgaitzeko eta proiektu estrategiko berritzaile eta iraunkorrak sortzen laguntzeko.\nEnpresak bere negozioa zabaltzeko duen interesak eta administrazio publikoak eskualdea suspertzeko duen beharrak aukera eman dute ekimen berritzaile bat ezartzeko eta Muxikan Inama bezalako espazio bat berreskuratzeko. Hori guztia bat dator “garapen iraunkorraren aldeko plan, jarduera eta helburuek garrantzi berezia hartzen duten” une batekin, azaldu dute Sprilurrek.\n← Elektrizitatearen prezioak 2020an baino lau aldiz altuagoak dira azaroan\nCAFek Alstomen Reichshoffen fabrika erosi du →\nCaixabankek lasaitasun mezua helarazi die langileei


Inprimakiko kontrolak erabiltzen diren kalkulu-orri eta dokumentuetan, inprimaki-barrako Bilatu erregistroa ikonoan klik egin dezakezu testua eta balioak bilatzeko elkarrizketa-koadroa irekitzeko.\nDatu-eremu batean edo guztietan egin dezakezu bilaketa. Testuak hasieran, amaieran edo datu-eremuko edozein lekutan egon behar duen hauta dezakezu. ? eta * komodinak ere erabil ditzakezu, Bilatu eta ordeztu elkarrizketa-koadroan bezalaxe. Datu-baseetako bilaketa-funtzioari buruzko informazio gehiago LibreOffice Laguntzan aurkitu dezakezu.\nTitle is: Tauletan eta inprimaki-dokumentuetan bilaketak egitea


BIME LIVEk, udazkeneko jaialdirik handienak, jakinarazten du lehenengo kartelburua, Kraftwerk 3D | BIME LIVE\nAmaia, Carolina Durante, Mark Lanegan Band, Aitor Etxebarria eta Banpiro Maitaleak (Mursego + Amorante) dira kartelaren lehenengo aurrerapenean\nBIME PRO motorrak berotzen hasi da musika-industriaren azoka handirako\nJaialdiak ez dira soilik udarako BIME LIVE, udazkeneko ‘indoor’ jaialdirik handiena, azaroaren 1ean eta 2an izango baita Bilboko BECen, berriro ere badator eta bere karteleko lehenengo artisten berri eman nahi du. Kartelburu Kraftwerk alemaniarrak izango dira, elektronikoren aitzindariak, 3Dn egindako ikuskizun harrigarriarekin datoz munduko arte garaikideko museorik nagusienetan arrakasta izan ondoren; eta Amaia, 19 urte besterik ez zituela bere ahotsak eta karismak herrialde osoa konkistatu zuen eta gaur egun bere lehenengo diskoa egiten ari da Raúl Refreerekin New York-en, lan estimulatzailea izaki, itxura guztien arabera mugarik gabeko karrera baten hasieran gaudela esan dezakegu.\nBaieztapen gehiago ere baditugu, esaterako, Carolina Durante, Madrilgo laukoteak musika-munduan sartu eta dena hankaz gora jarri zuen oso denbora gutxian, punk rock eta noise pop artean dabilen estiloarekin eta EP pare bat eta hit zenbaitekin (‘Cayetano’, ‘El himno titular’ edo ‘En verano, ornitofilia’), bazter guztietan sarrera guztiak agortu zituzten, jaialdi handietan sartu ziren eta multinazional batekin kontratua sinatu zuten. Egungo musikako ahotsik pertsonalenetako eta enigmatikoenetako batekin gatoz: Mark Lanegan. Screaming Trees taldea Seattleko grunge munduko talderik nabarmenenetakoa izan zen 1980-90eko hamarkadetan eta talde horretako buruak bi hamarkada baino gehiago daramatza bakarlari gisa, maiatzean aterako du disko berria eta BIME LIVEn gozatzeko aukera izango dugu.\nAitor Etxebarria konpositorea eta programatzailea da eta zuzeneko gutxi egiten duen arren, udazken honetan Bilbon izango dugu zorionez bere disko berria aurkezteko; aukera oso berezia bere post-rock paisaiez gozatzeko, agertoki minimalistekin eta ukitu eszentriko batekin. Amaitzeko, jaialdian izango dira Banpiro Maitaleak, Mursego eta Amorante elkartu ondorengo emaitza. Oso formatu berezia eskainiko dute eta bi artisten errepertorioak bat egingo du zuzenean elkarrekin interpretatzeko. Musikari buruzko bi ikuspegi sakon, oso gutxitan interpretatu duten ikuskizuna eta urte osoan ikusteko modua izango den aukera bakarra. Harribitxi bat.\nBIME PROk daten berri eman du eta sarrerak salgai jarri ditu\nBIME PRO ekitaldian elkartzen da gure mugez barruko eta kanpoko musika-industria osoa eta aurtengo zazpigarren edizioak ere badu data. Hiru egunez, urriaren 30etik azaroaren 1era, BECen izango da! (Bilbao Exhibition Centre) sormenez eta networkingez gainezka egongo da eta musikako azken joeren berri emango da.\nBeste urte batez ere BIME PROk programa orokorra izango du, industriako profesionalek emandako hitzaldiz eta panelez beteta eta jarduera berezi batzuk ere izango dira: BIME PRO Fests,jaialdien sektoreko profesionaleentzat zuzendutako topaketa nagusiena, BIME PRO Start Up! Competition, gazte ekintzaileentzako laugarren deialdia; BIME PRO Campus prestakuntza-zikloa eta BIME PRO International Videoclip Challenge, ikus-entzunezko edukiak sortu eta zuzentzen dituzten promesa berriak elkartzen diren gunea. Gainera, BIME CITYko programazioak Bizkaiko hiriburuko aretorik nagusienak beteko ditu bi gauetan, nazio eta nazioarteko mailan azaleratzen ari diren talenturik nabarmenenekin.\n2 eguneko bonua: 65 € + gastuak\nBIME PRO bonua: 65 € + gastuak\nBIME PRO + LIVE bonua: 95 € + gastuak\nJamiroquai, BIME LIVE jaialdiko zerrendaburu berria\nMichael Kiwanuka, Morgan, The Divine Comedy eta Do Nothing sartu dira udazkeneko jaialdiko artisten zerrendan 90eko hamarkadan funk estiloa…\nBIME LIVE jaialdia udazkeneko jaialdirik handiena dela berretsi da, inoiz izandako ikus-entzuleen kopuru handienarekin\nBIME LIVE jaialdia udazkeneko jaialdirik handiena dela berretsi da, inoiz izandako ikus-entzuleen…


Haur Hezkuntzarako Jarduerak: 2011-09\nBikoteko jokoa DIBUJOS PARA PINTAR\nBikoteak aurkitu eta jokoa irabaziko dugu.\nJolasten memoria eta ikusmen bereizketa landuko ditugu joko honekin.\nAupa eta zorte on izan!!!\nDora esploratzailea CLAN TV\nDora oso ezaguna da. Bere abenturak ere dibertigarriak dira eta ikasteko pentsatuta daude.\nJokoak ingelesez daude, baina oso intuiziozkoak dira. Bideoak baita koloreztatzeko marrazkiak ere aurkituko ditugu.\nInurri bakoitza bere lekura eraman behar.\nWumpa munduan 3 eta 5 urte bitarteko umeek joko interaktibo ugari aurkituko dituzte. Ondo ikasiko dute, bai Nunarekin arrantza egiten, bai harrian eskulturak burutzen, bai Artiko Ozeanoan altxorrak bilatzen.\nBatzuetan ez da erraza marrazkiak aurkitzea pentsatuta dauzkagun fitxetan jartzeko. Horregatik, irudi-banku hau ondo legoke gai milaka dituelako. Interaktiboa da, horrela marrazkia edo irudia aislatu egin daiteke, gero handitzeko, biratzeko, hartzeko eta inprimatzeko nahi dugun moduan.\nArbela digitala BBC\nArbela honetan koloreak, formak eta mila gauza jar ditzakegu marrazki polit polita egiteko.\nArbelean komunean edo ordenagailuan banan-banan egin daiteke.\nEtiketak arbela digitala , jokoak\n"mariposas de colores" blogeko egileak, Trinidadek, aurkezpen hau eskaintzen digu. Horrela ez gara aspertuko betiko bolatxo eta txurroak egiten umeekin.\nPocoyízate mundopocoyo baten aplikazio bat da. Pertsonaia berri bat sortuko dugu Pocoyó eran elementu desberdinak konbinatuz.\nUmeei izugarri gustatuko zaie. Gainera gero inprimatu daitezke bandejetan, fitxeroetan, gakoetan, edo, edozein lekutan jartzeko. Horrela gela dibertigarria eta alaia geratuko zaigu.\nBiltegi zerbitzuak dohan\nIrudiak, dokumentuak, artxiboak eta audioak gorde behar dira, batez ere, gureak badira. Baina nola aurkitu lekuren bat gordetzeko?\nHemen zerrenda txiki bat uzten dizuet, ea erabilgarria den. Ez dut esan behar hamaika erabiltzaile dituztela.\nNorbaitek baldin badakizki beste batzuk, mesedez, nire esan eta beste post batean jarriko ditut.\nHonetan hamaika fitxak daude: marrak egitekoak, zenbakikoak, kolorekoak, bokalekoak, matematikakoak...\nAgian gelan erabiltzeko interesgarriak dira.\nKartelak egiteko letrak LETRAMANIA\nLetra milaka aurkituko ditugu, gero ordenagailuan instalatzeko eta kartel ederrak egiteko.\nMarrazkiak XUXU LANSTRUM\nJudit, Miriam eta Sandra artista hutsak dira. XUXULANSTRUM burutu dute eta, baimena eskatuta, hemen nago publizitate pixkat egiten.Nire iloba eta biok aurkitu dugun egunetik guztiz txundituta gaude haien lanekin. Gainera jende xarmangarria da, baita atsegina ere, benetan.\nMarrazkiak koloreztatzeko eta kartelak gela apaintzekoak diren irudiak hemen uzten ditut.\nAgur bero bat hirukoari.\nGuk edelfontmed, boo eta memima letrak erabiltzen ditugu grafiak egiteko. Frions ikastetxeko web orritik deskargatu ahal daitezke, hemen duzue lotura:\nHezkuntza Software librea\nOrdenagailuetan instalatu daitezke programa hauek. Horrela txikienek jolastu dute.\nEtiketak software , zerrendak\nOHARRA ! ! ! ! !


Urtezahar gaueko ospakizunetan tentu osoz jokatzea eskatu du Aldundiak - Artikulua - Gipuzkoa ETORKIZUNA ORAIN\nPrebentziorako, Suteak Itzaltzeko eta Salbamendurako Aldundiaren Zerbitzutik, gogorarazten dute, egunotan, zuhurtziaz jokatzea beti, batez ere suteak sor ditzaketeen elementuak erabili aurretik. Imanol Lasak, Zerbitzuko arduradun politikoak, herritarrei eskatu die “arreta osoz” eta “sen onarekin” jardutea Urtezahar gaueko ospakizunetan zehar. Izan ere, beti gerta daiteke material piroteknikoaren erabilera dela-eta, ezbehar eta istripu kopuruak gora egitea.\nUdal ordenantzak betearazterakoan zorrotzak izateko eta prebentzio neurriak indartzeko eskatu die udal ordezkariei, baina, batez ere, “norberaren erantzukizunari” heldu dio. Araudia udalerri bakoitzaren mende badago ere, foru zerbitzuak suteak eta horien hedapena saihesteko egiten duen prebentzio lanaren barruan, gomendio hauek errespetatzeak duen garrantzia nabarmendu du:\n• Su artifizialak erabiliz gero, ez jaurti espazio itxietan, edo eraikinak dauden inguruetatik gertu.\n• Haizearen mende gelditzen diren eta kontrolagarriak ez diren su-materialik ez erabili, bereziki faroltxo hegalariak.\nPasa den urtean, abenduaren 31n eta urtarrilaren 1ean, haize bolada gogorrak izan ziren, eta klimaren ondorioz 12 esku-hartze izan zituzten suhiltzaileek guztira. Irteera bakarra egin behar izan zuten, ordea, material piroteknikoaren erabilera zela-eta, eta ez zen larria izan. “Oro har, ikusten dugu kontzientziazio handiagoa dagoela herritarren artean duela bost urte Pasaian sute larri hura gertatu zenetik. Prebentzio mezuak gero eta barneratuago dauzkagu, baina komeni da arduraz jokatzen jarraitzea”, ohartarazi du.


› Berriak › Prentsa › Kaleko ikuskizunak idazten ikasteko jardunaldia egingo dute Umore Azokaren aurrerapen gisa\nadmin 2014 April 3, Thursday No Comment Berriak, Prentsa\nMaiatzaren 15etik 18ra ospatuko den Umore Azokaren aurrerapen gisa, hilabete honetan bertan, apirilaren 29an, arte eszenikoen profesional, ikasle zein disziplina ezberdinetako sortzaileei zuzendutako tailerra antolatu du. Formazioa nagusi den ekintza honek espazio publikoan plazaratzeko helburua duten ikuskizunen idazketari helduko dio eta Pierre Berthelot, Generik Vapeur konpainia frantziarraren\nzuzendaria izango du gidari.\n“Kalean antzezteko idaztea” titulupean, alderdi teorikoa eta praktikoa jorratuko dituzte partehartzaileek, ikaslego eta hizlaria elkarrekin, Euskadin eta Estatuan kale arteek bizi duten unea islatu asmoz. Horrez gain, Frantzian eskuragarri dituzten errekurtso eta metodoen ikuspegi praktikoa ere landuko dute.\nEuropan, ikuskizunen testuinguruan, ez-ohiko idazkeraz normaltasunez hitzegin ohi da, idazkera horrek testu batean isla izan edo ez. Ikuskizun guztiek sortzailea dute atzean, autore bakarra edo taldea dela, eta dramaturgia horrek antzezteko behar duen beharrezko elementu guztiak izan behar ditu, testuan oinarritutako edozein lan bezala. Kasu askotan idazkera hori bapatekotasunaren gaineko ikerketa prozesuaren ondorioa da, beste batzuetan aldiz, ikuskizuna sortzen doan heinean osatzen da. Baina badago este aukera bat: pentsatzea, hausnartzea eta idaztea. Kasu honetan, kalean antzezteko idazten da.\nEspazioa eta ikuslegoa aintzat hartu\nProzesu honetan, kontutan hartu beharreko bi ezaugarrik baldintzatzen dute egilea. Lehenik eta behin, espazioaren berezitasuna aintzat hartu behar du, baita plazaratuko duen testuingurua ere, hots, kalea, espazio publikoa, honek eskaintzen dizkigun abantail eta traba guztiekin. Horrez gain, ikuskizunaren lekuko izango den jendean pentsatu behar da. Izan ere, sarrerarik ordaindu ez duten ikusleak izan ohi dira, adin zein maila kultural eta artistiko ezberdina duen jendartea. Eta euretariko askok ikuskizuna borondatez eta konzienteki hurbildu badira ere, beste batzuek berarekin topo egin dute.\nHauek guztiak oinarrian, apirilaren 29an, goizeko 09:00etatik arratsaldeko 14:00etara bitartean, Kultur Leioan burutuko duten tailerra antolatu dute SGAE Fundazioa, Institut Français eta Umore Azokak, arte eszenikoen alorrean diharduten elkarteen laguntzarekin, hala nola, Besteak, Eskena eta Artekale. “Kalean antzezteko idaztea” tailerrean parte hartzeko izena ematean 10€ ordaindu behar dira.


TDTaren EGOKITZAPENAK AMEZKETAN | Amezketa\nTDTaren EGOKITZAPENAK AMEZKETAN\n2020/02/10 | Berriak\nAzken asteotan hainbat herritarrek udaletxera jo dute informazioa eskatzera, zenbait telebista-kanal jasotzean izandako gorabehera batzuk egiaztatu direlako, eta horregatik argitaratzen da informazio-ohar hau.\n“5Gren etorrerak TDTko beste itzalaldi bat dakar.\n5G teknologia mugikorraren bosgarren belaunaldia hedatzeak TDTaren frekuentzien itzalaldi berri bat ekarriko du, otsaila eta martxoa bitartean gauzatuko dena. Araba, Bizkaia eta Gipuzkoa lehenengoen artean daude. Kalkuluen arabera, erkidegoen erdiek antenak moldatu beharko dituzte, eta gainerakoek, berriz, telebista birprogramatu, hau da, kanalak birprogramatu.\nKomunitate-eraikinetan bizi direnek aldaketa hori jasango dute, antena kolektiboak egokitu egin behar baitira telebista ikusi ahal izateko. Banakako etxebizitzetan telebista berriz sintonizatu beharko dira, bilaketa automatikoaren laguntzarekin. Esan baitere, behin betiko aldaketa otsailaren 11an izango dela.\nHelburua telebista seinalea hartzeko sistemak frekuentzia berrietara egokitzeko erraztasunak ematea da, zaharrak 5Grako libre uzteko asmoz.\nAzkenik, aipatu dirulaguntzak badirela aldaketa hauek eragindago gastuak babesteko eta antenazaleari informazioa eskatzea conbeni da.\nOndorengo dokumentuan informazio gehiago dago: GipuzkoaTDT_AldaketenLaburpena


Gaiak: Papera teknologia berrien aurka? - Euskonews\nUrtero eta abenduko aurreneko egunak igarota, burura etortzen zait hausnarketa berdina; betiko lez, eta Durangoko Azokaren harira, “irakur zaletasuna” eta “kontsumismoa” moduko kontzeptuak dantzan dabilzkit nire barnean. Argazkia: goXunuReviews\nEgungo gizartean zer nolako erabilera ematen diegun kultura gaiei, horixe da askotan pizten zaidan zalantza. Ez naiz hasiko euskaltzaleon urteroko hitzordua dena kritikatzen, uste baitut erakusleiho aparta dela artista, idazle eta abarrentzat. Baina beno, gainerako “parafernaliaren” inguruan, zer edo zer etorriko litzaidake burura, ez naiz ordea, horretan sartuko.\nAteak itxita, 2010eko azokaren balorazio anitzak entzun ditugu. Ondorio nagusietako bat oraindik krisiaren hortz zorrotzek kontsumo merkatua mehatxatzen dutela izan da; besteek, aurreikusitakoa baino askozaz salmenta handiagoak eduki dituztela aipatu dute. Egiari zor, gehiago edo gutxiago gastatu, jende kopuru handiak bisitatu du aurtengoan ere Landako gunea, neu tarteko!\nGeure bisitaldian liburu eta musika mordoa aurkitu ditugu standetan; batzuk lan berriak ziren, besteak duela zenbait urtetakoak; haurrei edota helduei zuzendutakoak... Musikan CDez gain, disko formatua –hau retroa!– eta USBra deskargatzekoak ere bazeuden –MusikHerria diskoetxearen azken urteetako iniziatiba, esaterako. Argazkia: kennymatic\nIdatzizkoen artean bestalde, gehien gehienak –eta ohi lez, salbuespen batzuekin– paper formatuan eskaini zaizkigu; beste gogoeta batera gidatu nauen zertzeladatxoa, bide batez. Izan ere, nire mutil–lagunaren urtebetetzea pasatu berri da, eta irakurle eta teknologia zale amorratu horietariko bat denez gero, zein opari hobeagorik liburu elektroniko bat baino. Duela urte gutxi eta oraindik ere mota honetako tresnak egiazkoak baino, balizko gailuak zirenean, gure betebeharrak asetzeko gai izango ote ziren geneukan zalantza.\nEskuetan eduki arte ez zitzaidan iruditzen erosoa izan zitekeenik, edota erakargarria suertatu zitekeenik horrelako batekin “jolasean” aritzea. Baina ezusteko ederra izan da makinaren gardentasunaz jabetzea eta zein erabilerraza den ikustea, zer nolako erosoa den liburu mordoa toki bakarrean gordetzeko. Egia da ez daukala paperaren xarma bera; jende askori orriak atzera eta aurrera ibiltzea gustatzen zaie eta noski, ez da berdina. Baina halere, benetan praktikoa da irakurgailu elektronikoa.\nBeti egon da teknologia berriek papereko edizioak ordezkatu ote dituzten galdera airean bilin–bolonka; egunkariekin gertatzen zen, eta orain liburuen afera dugu saltsa guztietako perrexila. Nik ez nuke jakingo horrela izango den esaten, kristalezko bolarik ere ez daukat etorkizuna igartzeko eta. Halere eta denbora gutxian, hizkuntza ezberdinetan milaka liburu ipini dituzte formatu elektronikoan, eta euskarazko gutxi batzuk ere modernizatu direla esan genezake, nahiz eta oraindik oso–oso gutxi izan guztion apeta asetzeko.\nGainera, 2011n ohiko Durangoko Azoka topatuko dugulakoan nago, eduki fisikoak nagusi izango diren azoka. Baina nork daki, 2020an gure liburu elektronikoa beso azpian dugula joko dugun urteroko hitzordura, kable edo wi–fi bitartez gura dugun hori deskargatzera.\nIragarpen hutsala, inora eramaten ez gaituena... Ezen akordatu orain zenbait urte 2010ean autoek hegan egingo zutela esaten zutela!


genre_facet:"IRALEren materialak" topic_facet:"Administrazioa eta kudeaketa (Lanbide Arloa)" author_facet:"Euskadi. Hezkuntza, Unibertsitate eta Ikerketa Saila" author_facet:"Euskadi. Argitalpen Zerbitzu Nagusia"\nGeneroa / Forma: IRALEren materialak Proposatutako gaia: Administrazioa eta kudeaketa (Lanbide Arloa) Egilea: Euskadi. Hezkuntza, Unibertsitate eta Ikerketa Saila Egilea: Euskadi. Argitalpen Zerbitzu Nagusia\n1 Administrazio Kudeaketa (Heziketa Zikloa). Erdi maila 1 Administrazioa eta Finantzak (Heziketa Zikloa - LOE). Goi maila Administrazioa eta kudeaketa (Lanbide Arloa) 1 Giza baliabideak eta erantzukizun sozial korporatiboa (Modulua) 1 Giza baliabideen kudeaketa (Modulua) 1 Giza baliabideetako adminiztrazio-eragiketak (Modulua) Gehiago ... 1 Lanbide Heziketa Guztiak ikusi ... gutxiago ...\n1 Etxabe Lizaso, Begoña Euskadi. Argitalpen Zerbitzu Nagusia Euskadi. Hezkuntza, Unibertsitate eta Ikerketa Saila 1 IRALE (1999-2000 ikasturtea) 1 Landa Ayerza, Ina 1 R-400


150.000 pertsonako mobilizazioak Hego Euskal Herrian greba orokorrean. Atzo, kaleak hartu genituen lan, pentsio eta bizitza duinen alde.\nMugimendu Feminisitak goizetik izan zuen presentzia nabarmena greba egunean. Iruñea edo Gasteizen adibidez pikete feministak osatu ziren. Aipagarria da, Gasteizen egindako pikete feministetan jasotako errepresio poliziala. Hainbat feministek kolpe eta irain sexistak jasan zituzten. Eguerdian egin zen prentsaurrekoan, gutun sozialeko partaideak gogor salatu zuten ekintza hau.\nGoizeko mobilizazio nagusiena Bilbon izan zen, 50.000 batu zirelarik manifestaldiean. Bertan Euskal Herriko mugimendu feministak izan zuen hitza eta "kapitalismoaren erro patriarkala jo puntuan jartzea ezinbestekoa" dela adierazi zuten.\nArratsaldean herrietan mobilizazioak egin ziren eta bertan ere mugimendu feministak izan zuen presentzia zabala. Bizitza bizigarrien aldeko apustua eta zaintza lanen banaketa kolektiboaren beharra azpimarratu ziren.\nGreba eguna bukatu baina borrokan jarraitzeko beharra azaldu da eragile eta partaide guztien aldetik. Atzokoa herri artikulatu eta borrokalari baten adierazle izan dela argi geratu zen.


Arrasate Musikaleko Bandak Vasco-Navarro trena izango du gogoan hilaren 31n - Arrasate - Goiena.eus\nArrasate Musikaleko Bandak Vasco-Navarro trena izango du gogoan hilaren 31n\nMonika Belastegi 2017-12-26 16:54\nArrasate Musikaleko Banda entsegu baten.\nAmaia antzokian egingo dute Gabon zahar eguneko ohiko kontzertua, 13:00etan. Horren aurretik, 11:00etan, kalejira egingo dute.\nAurten 50 urte ospatzen dira Vasco-Navarro trenak azken bidaia egin zuenetik eta, oroitzapen gisa, Arrasate Musikaleko Bandak Orient express pieza interpretatuko du. Era berean, Vasco-Navarro trenaren argazki batzuk ere proiektatuko dituzte.\nBandako zuzendaria den Mikel Markiegik moldaketa batzuk egin dizkio Orient express obrari euskal kutsu berezia emanez. Hori horrela, moldatutako pieza entzutea "benetan kuriosoa" izango dela aurreratu dute Arrasate Musikaletik.\nEsandako obraz gain, honako hauek osatuko dute egitaraua: El embrujo de Anna (R. Domenech), Ross Roy (J.de Haan), Comedians Galop (D.Kabalevsky), Rapsodia (E.Chabrier) eta Selections From Chicago (Ted Riketsen moldaketekin).\nEmanaldia 13:00etan izango da, Amaia antzokian. Horren aurretik, 11:00etan, kalejira egingo dute.


Iritzia: Gurasoak zuek zarete - Nafarroako Hitza Iritzia: Gurasoak zuek zarete – Nafarroako Hitza\nIritzia: Gurasoak zuek zarete\n2018, ekainak 01 Albisteak, Iritzia, nafarroa 1082\nEsan gabe doa ezinbestekoa zaiola injekzioa. Diabetikoa baita. Orduan, plazan dagoen bi umeren aita den gizon ezezagun bat gerturatu zaio, esateko haren umeek ez dutela ulertzen zer den xiringa bat, ezta zertan ari den ere, beraz, hurrengoan, haurren aurrean halakorik eginez gero, arren, azal diezaien, bestela ikaratu egiten dira eta. Beldurtu egin omen ditu. Ufaka alde egin du gizonak, suminduta, telebista piztu eta hilketa odoltsu baten eszena nahi gabe ikusi behar izan duenaren aurpegi txar berberarekin.\nBillabesan doaz Jokin eta Alvaro. Whatsappa begiratu, selfie bat egin, nazioarteko harremanen ikasgaiko azterketaz kexatu, leihotik begiratu, chupachus bat jan eta elkarri muxu bat eman diote.\nBuru-makur daude biak, ekaineko azterketak beti nahi baino lehenago iristen direlako, eta ekainak halako maiatz aurreratuaren traza hartzen duelako. Uniformedun haurra eskutik daraman andre batek esan die, faborez, umeak daudela eta ea zer pentsatuko ote duten eta bera ez dela homofoboa, baina gauza bat dela elkarrekin ibiltzea eta beste gauza bat espektakulua ematea. Billabesaren hurrengo geltokian jaitsi egin da, munduko duintasun guztia bere gosariko zerealetan jan duen horren ziurtasunarekin.\nMaialenek 130 urte izan nahiko lituzke; 130, kalkulatua duelako adin horretan ezinezkoa izanen dela berriz ere galdetzea: “Eta zu zer? Haurrak noizko?”. Baten batek pentsa baitezake 40 urte izatearekin nahiko litzatekeela, baina hark 43 dauzka, eta ohartu da ezetz.\nAstean behin baino ikusten ez duen lehengo kuadrillako batekin geratu da kafea hartzeko. Ondoko mahaian dago 8 urtera iristen ez den izaki bat, aita deitzen duen tipo batekin. Maialenek lagunari kontatu dio Tinderren ezagutu duen neska horrekin larrua nola jo zuten ezagutu eta lehen gauean, tabernako komunean; kontatu dio nagusia akabatuko lukeela; eta kontatu nahi dio zeinen zaila den 42 urte izatea eta bizitzari bakarrik aurre egitea.\n8 urtera iristen ez den izakiaren aita, baina, elkarrizketan sartu da, eta esan die baxuago hitz egiteko, ezetz dirudien arren, txikia denarekin ohartzen dela, eta gero etxean errepikatzen duela. Ulertzen duela kafea hartzeko geratu direla, dena dela, kafetegi baten terrazan daudela eta ez direla oso elkarrizketa egokiak haurrentzat.\nIrribarre egin die gizonak; irribarre, kontratuz hortzak erakustera behartuta dauden arropa dendetako langileak nola.\nAitziberrek, Jokinek, Alvarok eta Maialenek pentsatu dute agian norbaitek esan beharko liekeela gurasoei haiek erabaki dutela haurrak izatea. Ez gainontzeko guztiek.\n« Hizkuntza, eskubide eta berme


BIDEOKLIPA IRITSI DA! 🤩 Hau ikusita Eskola Txikien Festara etortzeko irrika sortu baietz! 🤗 Gure eskolaren barruraino sartuko zara, ongi etorri! Eman Playri ▶ eta has dadila TXIKIEN FESTA HANDIA! 🎉\t...\nKAIXO!!!Hiruhileko honetan baserriko bizimodua eta tresneria lantzen ari gara. Hasteko, mahai-inguru bat egitea pentsatu genuen eta horretarako emakume baserritarrak gonbidatu genituen eskolara. Baita...\nPeter Panekin batera sekula betiko irlara joan ginen inauterietan!\t...


uztailean 27, 2018 admin\nNasdaq acoge itxitako ate bilera legitimatzeko crypto laguntzeko\nNasdaq Inc. xedea legitimatzeko cryptocurrency industrian laguntzeko & itxitako ate bilera bat ostatutako lehenago aste honetan Chicagon, dozena erdi inguru enpresen ordezkariekin, trukeak tradizionala baita Gemini eta beste kripto merkatuetan barne, Pertsona baten gertaera ezagutzen arabera. tertulia ardatza, Pertsona hori esan, industrian sustatzeko bere irudia hobetzeko eta bere merkatu global rola potentziala balioztatzeko gauza egin zen.\nNasdaq bozeramaileak baieztatu Ekitaldia. eztabaidatu gaiak artean ziren cryptocurrencies etorkizuneko erregulazio inplikazioak, Zer beharrezko tresnak dira, eta zer zaintza beharrezkoa izango da. Nasdaq kontuetarako aste honetan hori teknologia hornitzen da 5 Kriptografia trukeak, Gemini eta EOS Txanponak Virtual barne. Ez dago espero da parte-hartzaileen artean etengabeko elkarrizketa bat izan nahi du. Bere illiquidity historia, lapurreta, iruzur eta zaintza zerbitzuak eza, Wall Street motela izan den espazio batera joan.\nTech erraldoia Hitachi blockchain oinarritutako hatz-ordainketa-sistema garatzen\nTokyo-oinarritutako teknologiako erraldoien Hitachi eta telekomunikazio operadoreak KDDI biometrikoak bat probatzen ari dira, blockchain oinarritutako sistema txikizkako ordainketak kitatzeko. Erabiltzea Hitachi en blockchain Hyperledger Fabric plataforman eraiki, biometrikoak egiaztapen-sistema KDDI en kupoi sisteman integratzeko diseinatu da, bezeroei kupoiak ahalbidetuz-denda erosketak balioztatzeko euren hatz-markak bakarrik erabiliz.\nHasieran, kupoi likidazioa sisteman Tokyo kokatuta KDDI txikizkako dendak eta otordu Mr du saltokietan trialed egingo. Donut katean. Hitachi arabera, Erosleek beren biometrikoak informazioa, baita kupoi kredituak erregistratu egingo da sistema erabiltzeko matrikulatu dute. Datu horiek egingo ari blockchain gordetako aurretik enkriptatzen.\nBank Kanadako ikerketa paper dio banku zentralek crypto irabaziak ekonomikoa ekarri izan\nCentral banku-emana cryptocurrency potentzialki ekarri ahal ekonomikoak ongizate Kanadan eta AEBetan irabaziak, banku zentralek ikertzaile baten arabera. argitaratu Osteguna kuantitatiboa oinarritutako ikerketa paper batean, du Kanadako Bankuak en S. Mohammad R. Davoodalhosseini dio ongizatea Moneta Central Bank Digital sartuz irabaziak (CBDC) diren arte bezala estimatzen 0.64% Kanada & arte 1.6% AEBetan, aldean beren ekonomia duten bakarra cash erabiltzen bada.\nOinarritutako modelaketa zehatza eta kalkulu matematiko on, ikertzailearen papera herrialde baten ongizate ekonomikoa dela argudiatzen - Kanada eta Estatu Batuetan gutxienez - hobe cash ordez CBDC batekin egon liteke, Eskainitako ezartzea ez da oso garestia.\nKraken Eguneko Market for 26.07.2018\n$96.5M gaur merkatu guztietan negoziatzen\nblockchain Dokumental - Art O...\naurreko Post:blockchain News 26.07.2018\nLitecoin (LTC) to drop 73% ? / Cardano (ADA) Berriak / Polymesh


Valen Moñuxen ikuspuntua - Bergara - Goiena.eus\nValen Moñuxen ikuspuntua\nJon Moñux 2014-03-21 11:56\nValen Moñux Uribesalgo.\nSoltz-Frères: 125 urte\n1889ko martxoaren 18an inauguratu zen San Pedroko organoa. 125 urte bete berri ditu. Instrumentu bitxi honek ez du jasan aldaketarik bere historian eta mantendu egiten ditu egin zeneko bertute guztiak. Baina mende bat eta laurden denbora luzea da edozein instrumenturentzat. Are gehiago, hiru teklatu, pedalier eta 2.400 tutuz osatutako makina erraldoi eta konplexu batentzat. Berregokitze lan sakona behar du, aurrekontua oso handia da eta finantzazio iturri falta galanta sumatzen da. Adituen ustez, lanak ez badira azkar egiten, hemendik gutxira makina berezi honek ez du gehiago funtzionatuko.\nOrgano-jolearen semea izanda, izugarrizko pena eman dit bergararrok dugun ondare artistiko baliotsuaren egoeraren berri hori jakiteak. Ez pena bakarrik, baita beldurra ere. Kultura eta musika arloan urte mordoxka murgilduta, garbi ikusi dut nola gutxitu den Bergarak zuen ondare kultural garrantzitsua; hau da, antzoki kopurua: Irala, Novedades eta Seminarioko zineak, Mariaren Lagundiko antzokia… denak desagertuta ordezkorik gabe, eta proiektu berriren baten arrastorik ere ez. Benetako inbidiaz egiaztatzen dut gure antzeko beste herri batzuetan ahalegin handiak egin direla antzoki edo auditorium modernoak izateko. Bergara, berriz, zeharo atzean gelditu da, gurea baino herri txikiagoekin konparatuta ere. Hau adibide ezaguna eta bistakoa da, baina batzuetan susmoa dut proiektu ausartetan sartzen ari garela, emaitza egokia izango duten jakin gabe eta, era berean, ahaztu egiten zaigu aspalditik dugun ondare eta balore garrantzitsuak zaintzea, mantentzea eta berritzea.\nMartina Maizek, Algodonerako sortzailea izan zen Jose Julian Blanc-en alargunak, donatu zien San Pedroko parrokiari eta, hortaz, bergararrei, gure herriko tradizio musikal distiratsuarekin parekatzen zuen musika instrumentu zoragarria: Stoltz-Frères organo erromantikoa, hain zuzen. Gai izango al gara gure ondare artistikoa bizirik mantentzeko?\nElkarrizketa: Aitor Olea, San Pedroko organista\nJon Moñux 2014 mar 21 Bergara\n"Martxa honetan jarraituz gero, ez dakigu organoa noiz arte helduko den"\n125 urte dira San Pedroko organoa inauguratu zutela\nAlgodonera lantegiko nagusiaren alargun Martina Maizen dohaintza izan zen. Instrumentu aparta da, ondare baliotsua, baina gaur egun zaharberritze p...


Bakardadeaz Begoña Naveran 2019ko urriaren 4ko gertuko elkarrizketan\nGertuko elkarrizketan, Begoña Naveran ezagutuko dugu, eta bakardadeaz jardungo dugu harekin.\nBakardadea irudikatzen duen argazkia\nBakardadez hitz egingo dugu ostiral honetan gertuko elkarrizketan, eta, horretarako, Begoña Naveranekin hitz egingo du Maite Artolak 'Faktoria' albistegian. Etxetik atera gabe, isolatuta nola bizi izan zen kontatuko dio. Aurretik, Donostiako Santa Klara uhartera joko dugu, itsas-argia husten nola hasi diren ikustera. Gainera, metalaren grebaren azken egunean, balorazioa egingo digute sindikatuetako eta patronaleko kideek. Aktualitatearen analisia egiten, berriz, Hedoi Etxarte, Javier Arrieta eta Iñigo Aduriz izango ditugu.\n10:00etan ekingo dio magazinari Manu Etxezortuk. Hasteko, klima larrialdiaren kontra eta kontsumo masiboaren aurka Zararen aurrealdean bost eguneko eserialdia egiten ari den Jon Kareagarengana hurbilduko gara, astea zer moduz joan den galdetzera. Gainera, urriaren 12 an egingo den EITBren jaiaz informazio zehatza emango digu Ainhoa Vitoriak.\nBestalde, igandean Kilometroak jaia egingo da Zarautzen eta molde honetako azkenekoa izango denez, urte hauetan zerbait bereziagatik nabarmendu diren adibide batzuk jasoko ditugu, euriak dena zapuztu zielako, hiru aldiz antolatu dutelako…. Bestalde, Txinako Herri Errepublika aldarrikatu zutela 70 urte bete dira eta gai hori landuko dugu Juanjo San Miguel-ekin nazioarteari eskeainitako tartean, eta hainbat ekitaldi esanguratsuren datak nola aukeratzen diren azalduko dugu, erreportaje batean.\n07:00etatik 13:00etara, martxan izango da 'Faktoria'.


ikasbil.eus: Azterketa ereduaren fitxa: 30 km/h-ko abiadura-mugaren eraginkortasuna\nIrakaslearen esanetan, zorrotzegi jokatu da abiadura-muga arautzeko garaian.\nAbiadura-muga.- Ibilgailuek zirkulatzeko garaian har dezaketen abiadarik altuena/ gehieneko abiadura.\nErreia.- Bidea. Adibideak:, “lau erreiko autobidea egin dute”, “azelerazio-erreia hartu behar duzu”, “kontrako erreitik zetorren bizikleta”\nGehieneko abiadura.- Abiadura-mugak ezartzen duena. Adibidea: “Errepide honetan, gehieneko abiadura 30 km/h da”.\nIstripu arina/istripu larria.- Garrantzi txikiko/handiko istripua.\nIstripuek hildakoak eragin.- Istripuen ondorioz, jendea hiltzen da.\nKm/h.- Kilometro orduko. Ikus nola idatzi sinboloak (Euskaltzaindia)\nNoranzkoa.- Helbide baten orientazioetako edo erreietako bakoitza. Noranzko bakarreko erreiak/bideak/kaleak/errepideak… daude. Era berean, bi noranzkoko kaleak edo noranzko biko errepideak. Kontrako noranzkoan ere zirkula daiteke.\nZeresan handia eman.- Hizpide izan, denon ahotan ibili.\nKontuan izan, baita ere, Zirkulazio hiztegia eskura duzula sarean, helbide honetan.\nJavier Oskoz irakaslea.- Orain, behintzat, zeresan handia ematen ari dena hiriguneetan ematen dena, ez?. Gure hiri. buruetan, hiri handietan eta ematen dena, ez? Eta, azken finean, norma (araua) nahiko erraza da. Suposatuz kale batean bi errei, esango nuke, bi errei alde batera eta bestera joateko errei bakoitza, bana baldin badago, bi errei: bat alde batera eta bestea bestera, suposatzen da lehenago bezala jarraitzen duela, 50 Km/h. Zentzu (noranzko) bateko errei bat baldin badago, orduan bai, 30era jaisten dela.\nOrduan, baina, gertatzen dena da gure hiriburuek ez dutela norma (arau) hori hartu, egin dutela askoz ere zorrotzago jarri. Egin dutena: zuzenean herri guztian 30ean, igual du bi errail eduki, bat, hiru edo lau. Denean 30 jarri dute eta hor dago, bada, bueno, jendearen kexa edo...behintzat, hor dago, ez?\nGuillermo Roa esataria.- Bada, bueno... Nik gogoratzen dudala, txikitan esaten zidaten, bueno, hala ikasi nuen, hirietan 50eko abiadura horrek bazuela zentzu bat eta zen edo hala azaltzen zen, behintzat, istripu bat egonez gero oinezko batekin, bada, hor dagoela muga... bueno, zorte txarra izan dezakezu eta hil, baina, nolabait, muga horretatik gora istripuek hildako asko sortzen (eragiten) zituztela eta hortik behera, bada, ez.\nJavier Oskoz irakaslea.- Argi dago. Printzipioz 30 kilometro ordutan istripua izanez gero, askoz ere leunagoa (arinagoa) izan daitekeela eta ekiditeko aukera handiagoak ere badaudela. Hori argi dago. Eta 20ra joaten baldin bada, hobe eta 10era. Istripu gutxien izaten dituen autoa izaten da aparkatuta dagoena, bai? Eta gutxien kontsumitzen duena, arrankatzen (martxan jartzen) ez dena. Bai? Hori hala da, baina klaro, tarteko zerbait bilatu behar dugu, ez? Nire ustez hor, bere garaian... klaro, orain, gaur egungo kotxeak (autoak) baten batek adituko zuen, bada, gaur egungo hibridoak eta entxufableak eta horiek guztiak 30 Km/h abiaduratik behera elektrikoan joaten direla. Orduan, baten batek, nik uste dut, pentsatu egin zuela, pues bueno, jarri dezagun muga hor, 30ean eta ya está (kito), ja, behintzat, hibridoak-eta, denak elektrikoan joango dira. Baina es que hori ere ez da horrela, bai? Ez da horrela zeren, nahiz eta hibrido edo entxufablea (entxufagarria) izan, bai? 20 Km ordura edo 30etik behera joatea badauka gasolinan, bai? Betiere joango da bateriaren kargaren baitan, eta zuk eskatzen diozun (diozunaren) baitan, bai? Zuk halako batean justu atera eta segituen semaforo batean gehiegi zanpatzen badiozu autoari ere berak ikusten badu potentzia behar duzula, beraz, gasolinako motorra sartu egingo da, bai? Sartu egingo da, orduan, askotan joaten da gehiago zuk zer eskatzen diozun abiaduraren baitan, bai? Hori hala izaten da. Orduan, arazoa zein da? Gaur egungo kotxeak (autoak) batez beste, hemen gure kaleetan-eta ibiltzen diren kotxeak (autoak), batez beste, 13 urte dauzkatela, batez beste. Orduan, horrek esan nahi du gutxi gorabehera daukagula orain dela hamabost urteko teknologia. Eta orain dela 15 urte ez ziren pentsatzen jarri, bada, zein izango zen hiriguneetako abiadura handik(an) 15 urtera, baizik eta bueno, ikusten zuten 50 Km/h abiadura hor zegoela eta gero beste abiadura... ez dakit bada, inportante bat, garrantzitsu bat zela 80-90ekoa, eta gero beste bat inportantea, pues (bada), 120koa autopistan (autobidean).\nOrduan, kotxeak (autoak) egiten dira diseinatu, pentsatu abiadura horietan ahalik eta efizienteen izateko, bai? Orduan, guk hor badaukagu abiadura-kaxa bat, normalean 5 edo 6 martxa izaten dituena eta horregatik izaten dituzte 5 edo 6 martxa, pues (bada), guk aukeratu ahal izateko segun eta ze belozitatetan (abiaduratan), momenturik efizienteena, momenturik egokiena erreboluziotan, par motorra, potentzia...eta hori dena (hori guzti hori) hor sartzen da. orduan, gertatzen dena da gaur egungo kotxeak (autoak) edo bueno, dabiltzan kotxe (auto) gehienak ez daudela pentsatuta 30 Km/h abiaduran joateko, baina bueno…\nGuillermo Roa esataria.- Parkea erabat berrituko bagenu, bada…\nJavier Oskoz irakaslea.- Hori da!\nGuillermo Roa esataria.- … bada, agian izango luke…\nJavier Oskoz irakaslea.- Orduan seguraski bai, zeren badago beste tendentzia (joera) bat, auto automatikoak, gero eta gehiago ikusten dira, bai? eta gero, pues (bada) hori, hibridoak, elektrikoak gero eta gehiago ikusten dira. Orduan, horrekin esan nahi dut hemendik hamar urtera, bada, akaso, igual zentzu gehixeago izango duela.\nNolako gidariak gara euskaldunak?


"Bilboko lagunkoitasuna pertsona nagusiekiko" Mª Asun Fernández Ostolaza, Bilboko talde eragileko kidearen gogoeta - EUSKADI LAGUNKOIA\nMª Asun Fernández Ostolaza, Bilboko talde eragileko kidearen testigantza\nHirietako lagunkoitasuna nolakoa izan behar den ondo zehazten da OMEren dokumentuetan: "Zahartze aktiboa sustatzen duen ingurune adeitsu eta irisgarria."\nKontinente guztietako hiri eta herrietan esperientzia eta praktika onak egon badaude. Bilbon, 345.000 biztanlerekin, eta "botxo" izena eman dion orografiari esker, mendiz inguraturiko zuloa alegia, lagunkoitasunarekin zerikusia duen lanak bere berezitasunak dauzka.\nII Lagunkoitasuna Planaren fasean gaude, ebaluaketan. Eta hirugarrenari ekiteko prest. Gai fisiko eta estrukturalek arduratzen gaituzte orokorrean, besteak beste, gune berde gutxi egoteak, irisgarritasun arazoak, trafikoa eta kutsadura, etxebizitza askotan dauden oztopo arkitektonikoak... Baina, hala ere, zortzi urte hauetan, bistakoak diren aldaketa ugari egin dira, besteak beste, eskailera mekanikoak, igogailuak, atseden hartzeko guneak, trafiko motelagoa...\nAldiz, hain nabarmenak ez diren beste gai batzuetan, komunikazioa, informazioa, gardentasuna, inklusio soziala edo parte hartzea... ez dugu hainbeste aurreratu. Ardura gehiago eskatzen dugu gai hauetan eta kontuan har diezagutela hiritar aktibo eta garrantzitsu garen heinean".


Masaje-tailerra azaroaren 18an Larrañazubin – Egizu elkartea\nDatorren ostiralerako proposamena luzatu gura dizuegu Larrañazubi ikastetxeko guraso elkarteko lagunekin batera: masaje-tailerra familientzat Eva Velez irakaslearen eskutik. Harremanak eta osasuna lantzeko modu dibertigarria jorratuko dugu tailer honetan. 5 urtetik gorako umeentzat eta euren guraso zein familiako kideentzat egokia. Izena emateko azken lekuak libre dituzue, arin ibili eta beheko formularioan zuen datuak bete.\nNoiz: azaroak 18, ostirala, 16:45-18:00\nNon: Larrañazubi ikastetxea, Aiboa\nTrabajaremos de una forma muy agradable las relaciones y la salud. Eva guiará este taller de masajes y nos enseñará a escuchar al cuerpo del otro, a tocarlo con cariño, entre otras propuestas.\nCuándo: 18 de noviembre, viernes, 16:45-18:00\nDónde: centro escolar Larrañazubi, Aiboa\nrozio2016-11-14T13:21:01+01:002016-11-14|gurasolaguna, gurasolagunak, ikastaroak, kultur jarduerak, kultura, SENDIren agenda|0 Comments


Ondareari ondorena eskainita - Gipuzkoako Hitza\nOndareari ondorena eskainita\n2018, urtarrilak 12 Albisteak, gipuzkoa, Kultura 294\nKultur areto moderno bihurtu dute Bergarako XVIII. mendeko ondare preziatua: seminarioko eliza zaharra. Arte ondarearen eta modernitatearen artean oreka lanean ibili dira azken urteotan, eta, “prozesu sakon baten ondoren”, amaitu dituzte lanak. Kultur eskaintzaren eta herritarren zain dago, jada, Seminarixoa, udalak berak kudeatzen duen aretoa. Joan den abenduaren 24an ireki zizkieten ateak herritarrei. “Ekitaldi xumea, baina benetan polita izan zen. Mari Domingik eta Olentzerok ekarri zuten Seminarixoko giltza, eta eurek zabaldu zituzten ateak”, azaldu du Maite Agirre Bergarako Udaleko Kultura zinegotziak.\nUrtarrilaren amaieran egingo dute inaugurazio ekitaldi nagusia, baina hainbat emanaldi izango dira hil honetan bertan. Aurretik, haurrentzat hainbat ikuskizun izan zituzten abendu amaieran, eta gospel emanaldiak urte hasieran. “Halakoa zen herritarren egarria, emanaldiei ekitea erabaki genuen, eta oso harrera ona izaten ari dira”. Urrutira joan gabe, gaur bertan Amoranteren kontzertuarekin gozatu ahal izango dute bertaratzen direnek (20:00), eta Txalo konpainiaren Etxeko saltsak antzerki emanaldia izango dute bihar, 19:00etan. Bi ikuskizunetarako salgai daude sarrerak, zortzi euroan.\nMaiatz arteko kultur eskaintza osatuta daukate jada, eta askotarikoak izango dira emanaldiak: Pirritx eta Porrotxen Borobilean (otsailak 10),Tartean taldearen Ez dok hiru .Euskal musikaren benetako istorioa antzerki emanaldia (otsailak 17), Jabier Muguruza musikaria (otsailak 23), bertso jaialdia (martxoak 23), Go!azen (martxoak 25), Artxipielagoa ikuskizun berritzailea (apirilak 21), El fin de las cosas dantza emanaldia (maiatzak 12)… Musikak pisu nabarmena izango du eskaintzan. “Bergaran oso jorratuta dago musika alorra”, zehaztu du Agirrek. Baina ez da faltako antzerki, dantza eta haurrentzako emanaldirik ere. Horrez gain, ondo bidean zine emanaldiak ere izango dira irailetik aurrera. “Baina, finantzaketa kontuak tarteko, erronka handia da hori. Denbora pixka bat beharko dugu”.\nBergarako Kultur zinegotziak “ikusgarri” eta “oso” gisa deskribatu du areto berria. “Herriak behin eta berriz eskatu izan du kulturarako agertoki kutun bat”. Ez da samurra izan lan prozesua. “Eliza izandako eraikina da, eta muga asko izan dugu lanak egiteko, ezinbestekoa zelako ondarea zaintzea”. Bidea malkartsua izan den arren, “oso gustura” daude emaitzarekin. “Eta herritarrek ere hala adierazi digute”. Urte askoan eskean ibili diren aretoa eskura daukate jada bergararrek.\nHerriko toponimia eta hizkuntza ohiturak kontuan hartuta jarri diote izena areto berriari. “Ideia lehiaketa bat abiarazi genuen herritarren artean, eta izen herrikoi baten alde egin dugu”. Hamasei pertsonak parte hartu zuten izena aukeratzeko prozesuan, eta 42 ekarpen jaso zituzten. Agirrek azaldu duenez, udaleko Euskara Zerbitzuaren aholkuei ere kasu egin zieten prozesu horretan. Izenarekin eta izanarekin jolasean, Seminarixoa, funtsean, “kulturaren haztegia” izatea da erronka. Manu Muniategiandikoetxea Bergarako artistak sortu du aretoaren irudia, zortzi puntako izarra oinarri hartuta.\nBergararrak taula gainera\nKultur emanaldiak ez dituzte mugatuko sona handiko ikuskizunetara, bertakoa ere goratu nahi dutelako. Erronka horri helduta, ateak parez pare irekiko dizkiete herriko kultur taldeei eta artistei. “Bergarako bi taldek eskaini zuten Seminarixoko lehen emanaldia: Sutargi abesbatzak eta orfeoi gazteak”. Eta lotuta dauzkate herriko beste hainbat talderen ikuskizunak, Bergarako Musika Elkartearen Mozkorra parregarri opera komikoa tartean, martxoaren 3an. Bergarako txistulariek, Musika Eskolak eta orfeoi gazteak berak ere izango dute aukera agertokira igotzeko.\nAurrerantzean sorkuntzaren plaza izango da garai bateko seminarioko eliza zaharra. “Punta-puntako baldintza eta azpiegitura teknikoarekin, gure herriaren ondare bizi-bizia da Seminarixoa”.


Zure lineako marketina hobetzeko 40+ neurketa tresna\nAbuztuak, igandea 21, 2011 Urriaren osteguna 27, 2011 Douglas Karr\nHil honen hasieran oso ondo pasatu nuen aurkezpena egiten Indiana bloga 2011. Ekitaldi dibertigarria da, eskualdeko handiena delako eta material berria probatzen dibertigarria izatea lortzen dudalako. Aurkezpen hau merkaturatzaileei falta zaienari soilik bideratuta zegoen, beren Analytics paketea lineako marketineko ahalegina hobetzeko soilik erabiliz.\nBilaketa-motorren errendimendua, sare sozialen errendimendua, puntuak identifikatzea eta orrialdean edo webgunearen bidez erabiltzaileen portaera ulertzea falta da Analytics-en. Google Analytics bezalako plataformek, nire ustez, merkaturatzaileen tresna gutxienak izan beharko lukete marketin estrategia integratuak aztertzeko eta exekutatzeko orduan. Hemen duzue aurkezpena eskaintzen dituzten tresna eta ikuspegi desberdinen laburpena.\nSaltzaileegia izan gabe ... horregatik oso zalea naiz Web joerak. Duela urte batzuk ezagutu nituenean, bazekiten zer gertatzen zen industrian. Egungo hobekuntza masiboekin batera analytics plataforma, modu erasokorrean zabaldu ziren errendimendutik kanpora. Webtrends Social, Webtrends Apps, Webtrends Mobile, Webtrends iragarkiak ... Segmentazioa, optimizazioa, denbora errealeko analitika ... taldeak tresna ugari eskaintzen ditu eta horiek txukun integratzen ditu merkaturatzaileek errendimendu estrategiak garatzea errazteko.\nTags: laster-marka soziala\nAug 22, 2011 3: 49 AM\nDiapositiba pila bikaina da eta aurkezpen bikaina izan zen Blog Indiana-n. Badirudi analitikari eta neurketari buruz nola pentsatzen dugun oso hurbil dugula.\nBarkatu, bit.ly sortako gauza ez da atera. Seguruenik ez dut inoiz iradokizun hori gutxituko.


Kodearen urruneko exekuzio erako ahultasunak Microsoft Windows-en | BCSC - Zibersegurtasun Euskal Zentroa\nKodearen urruneko exekuzio erako ahultasunak Microsoft Windows-en\nWindows 10, bertsio guztiak;\nWindows 8.1, 32 eta 64 bit-eko arkitektura;\nWindows 7 Service pack 1, 32 eta 64 bit-eko arkitektura;\nWindows Server 2008 Service pack 2 eta Server Core installation, 32 eta 64 bit-eko arkitektura;\nWindows Server 2012 eta Server Core instalation;\nWindows Server 2012 R2 eta Server Core instalation;\nWindows Server 2016 eta Server Core instalation;\nWindows Server 2019 eta Server Core installation.\nMicrosoftek larritasun kritikoko bi ahultasun aurkitu ditu. Urruneko erasotzaile batek kodea exekuta lezake sisteman.\nOraingoz ez dago ahultasun horiek arintzeko partxerik. Microsoftek gomendio sorta bat argitaratu du:\nWindows Explorer-en aurrebista panela eta xehetasunen panela desgaitzea.\nWebClient zerbitzua desgaitzea;\nATMFD.DLL berrizendatzea. Liburutegi hori ez dago Windows 10en instalazioetan Windows 10 1709 bertsioaz geroztik.\nGomendio horiek aurrera eramateko informazio gehiago Erreferentziak atalean eskura daiteke, kaltetutako produktuaren arabera.\nBi ahultasun daude Microsoft Windows-en Windows Adobe Type Manager Library liburutegian, bereziki sortutako Adobe Type 1 PostScritp format maisu anitz erako letra tipoaren erabilpen oker baten ondorioz.\nEtiketak: Microsoft, Ahultasuna, Windows


Pazko-irurreneko Eukaristia nagusia da eta or ospatzen dugu Kristoren nekaldi salbagarriaren, illen artetik piztearen eta zeruratze miragarriaren oroigarria (oroipen eta presentzia), Aren azken etorrera itxaroten dugun bitartean.\nMeza-liburuak zati bakoitzari ezarri dizkion oarpenak gaiaz aberatsak eta orientagarriak dira (ikus 8, 22, 38... zz.).\nBatzar-buruak berak egitea da bidezkoa, batzar bakoitzari egokituz bear denean.\nBeste oarpenak monitoreak egiten ditu eta beti bezala laburrak eta argiak izatea komeni da.\nPazko-igandea, Pazko-aldiko igandeak eta urtean zearreko igandeak\nPazko-igandea Jaunaren piztueraren egun santua da, orregatik kristauok urteko igande bakoitzean jai egiten dugu eta areago Pazko-urtemuga den igande onetan.\nLiturgiarentzat igande ori urteko igandeen artean leen igandea da, urteroko Pazkoaren igandea, jaien jaia.\nIgande onetako Eukaristiak egiazki nagusiak, elkartean eta jai-giroan ospatuak izatea komeni da, nolabait Pazko-gaubeillako Mezaren antzekoak, kristau askok ez bait dute Gau santuko ospakizun orretan parteartzen.\nPazko-aldiko igandeak ez dira Pazko-ondorengo igande, baizik-eta Pazko-igandea, eta Piztuera-igandearen ondoren Pazko-aldiko II, III, IV, V, VI, eta VII igandea deitzen dira; Pentekostes-igandeak burutzen du 50 egunetako aldi sakratu au LUAO 23 z.\nPazko-aldiko 8 igande ditugu, beraz, jai-giro eta batasun aundiaz ospatu bear direnak jaiegun bakar bat, eta areago, igande aundi bat balira bezala LUAO 22 z.\nUrtean zearreko beste igandeetan, aste bakoitzaren leen egunean, kristauok apostoluengandiko tradizioari jarraituz, asteroko Pazkoa ospatzen dugu.


Espazio eta guneak\nZerbitzu eta ekintza osagarriak\nOngi etorri, aurrera. Orereta Ikastolan zaude. Herritik eta herrirako sortu ginen, zuretzako ere bai.\n60. hamarkadan ireki genituen ateak, orain mende erdia baino gehiago, euskaran eta euskal kulturan oinarritutako kalitatezko hezkuntza behar zela eta posible zela sinestuta. Egun, horretan sinesten jarraitzen dugu eta posible badela esan dezakegu. Hala erakutsi digu orain arte egindako bideak, emaitzak horren lekuko. 0-18 urte arteko kalitatezko hezkuntza-proiektu euskalduna, nazionala eta burujabea da gurea, euskaran zein euskal kulturan oinarritua eta beste hizkuntza nahiz kulturei irekia.\nAitzindariak izan ginen eta hala izaten jarraitzea dugu desio. Aurrera egin nahi dugu: pedagogia berritzaileak oinarri, Ikastola jendartearen beharretara egokitu eta horretarako prest izango diren pertsonak hezi nahi ditugu. Hezkuntza akademikotik haratago, pertsona baikorrak, berengan konfiantza dutenak, akatsei beldurrik ez eta haietatik ikasten dutenak, aldaketen aurrean kikiltzen ez direnak, ezintasunei aurre egiten diotenak, eta laguntza eskatu zein eskaintzen duten pertsonak heztea dugu xede. Pertsona biziak, aurrera egingo dutenak. Berezkoa dugu hori Ikastolok. Horixe egin dugu sorreratik gaur arte ere: Ikastola aurrera atera. Eta Ikastolatik pasatzen direnek ere bizitzari aurrez begiratzea nahi dugu, bizitzan aurrera egiteko modua baita hori.\nHerri onurako eta irabazi asmorik gabeko kooperatiba izanik, Ikastolako komunitate osoaren elkarlanaren eta etengabeko ahaleginaren fruitua da hemen topatuko duzuna: Orereta Ikastolaren proiektua, denon artean egina. Denona eta denontzako; zuretzako ere bai. Sartu, aurrera. Gustu baduzu, zure etxean zaude.\nEsmalteria Berriko (Koldo Mitxelena plaza, 6) nahiz Añabitarteko (Zamalbide auzoa, 14) bulegoan topatuko gaituzu hala behar duzunerako. 9:30etik 12:30era eta 15:30etik 18:30era, eta 08:00etatik 16:00etara egoten dira zabalik, hurrenez hurren.\nATE IREKIAK (HHko haur eta familientzako)\nUrtarrilaren 22an (euskaraz) eta 23an (gaztelaniaz).\nEsmalteria Berrian (Koldo Mitxelena plaza, 6), 18:00etan.\nBAKARKAKO ELKARRIZKETAK ETA BISITAK (HH, LH nahiz DBHko haur, gazte eta familientzako)\nIkas-etapako zuzendariarekin bakarkako elkarrizketa hitzartzeko edota Ikastola ezagutzeko bisitetan parte hartzeko, deitu 943 52 03 97 telefono-zenbakira, bidali mezua matrikulazioa@oreretaikastola.eus helbide elektronikora (ikas-etapa adieraziz) edo bete beheko inprimakia (sakatu "bidali").\nBulego-ordutegia 09:30-12:30 / 15:30-18:30 // 943 52 03 97 (luzapena: 234) // matrikulazioa@oreretaikastola.eus // www.oreretaikastola.eus


Bakioko Udala - Izan zaitez Berbalagun!\nBakio Bizi | Izen-emateak | Euskera\nMartxan da berriro ere Bakioko Berbalaguna.\nIazko moduan, Bakioko Udalak AEKren bidez antolatzea, koordinatzea eta dinamizatzea erabaki du euskara praktikatzeko ekimen hau. Euskal Herri osoan ezaguna den fenomeno honek, indarra hartu nahi du gure herrian ere; horregatik, Berbalagun proiektuak euskaraz gozatzeko gonbitea egiten digu praktikatu eta bizi! lemapean.\nBaina, zer da benetan Berbalagun izatea? Euskaraz hitz egiteko ohitura duten pertsonak euskaraz hitz egiteko ohiturarik ez dutenekin elkartzea da. Bertan, edozeinek har dezake parte, zahar zein gazte, etxeko euskaraz berba egin zein ikastolakoaz, euskaltegiko ikaslea izan zein euskaltegitik pasatu bakoa...\nJakina da hizkuntzaren ikaskuntzan, ezinbestekoa dela ikasitakoa praktikan jartzea, ez da gauza berria; euskara praktikatzeaz gain, izena ematen duenak jende berria ezagutu, euskararen munduan murgildu eta, azken finean, euskaraz bizitzeko aukera izango du.\nParte hartzea oso erraza da eta gainera doakoa!!!\nNahi dutenek telefonoz eman dezakete izena 688 746 775 zenbakian (whatsapp) edo e-mailez (kinttopeko@aek.eus) ere. Informazio gehiagorako blog-a ere badago: http://uribebutroe.blogspot.com.es/.\nBerbalagun guztiek hainbat abantaila lortu ahal dituzte: EHUko kredituak, bidaia eta egonaldietarako deskontuak, AIZU! eta Argia aldizkariak eta Berria egunkaria merkeago, eta beste hainbat abantaila.


RT @act_festival : Dagoeneko ACT jaialdiko BONOA eros dezakezu 15€ tan ikuskizun guztietarako @kafeantzokia @TeatroBarakaldo @BAIEskola htt…\t2 hours ago Gaur Seiurte izango dugu "Ezpalak" disko berria aurkezten Kutxa Beltza espazioan, goiko aretoan. 20:30ean,... http://t.co/aKoXOmLHNY 3 hours ago RT @GoizaldeL : Gustatu zait SEIURTE taldearen diskoa, EZPALAK. Gaur @kafeantzokia -n 20:30etan. Doan. Aukera bikaina zuzenekorako. https://…\t4 hours ago Kafe Antzokia Zenbat Gara elkartearen ekimena da.


Bertsozaletasunak emandako berezitasuna aztergai — Mintzola ahozko lantegia\nBertsozaletasunak emandako berezitasuna aztergai\nmintzola - kilometroak ikerketa beka\n"Gabiriako bertsolaritza eta bertsolaritza Gabirian" proiektua aurkeztu zuten egileek pasa den urriaren 1ean Ordizian. Kilometroek eta Mintzolak elkarlanean deitu dugun bigarren ikerketa bekaren bidez garatuko da proiektua.\n"Txapelketa Nagusia denean edo inguruko herriren batean saioa dagoenean, taldean mugitu izan gara; eta zer esanik ez, dauzkagun bertsolari pila. Berezia da", azaldu du Eresti Oiarbidek, Gabiriako bertsolaritza eta bertsolaritza Gabirian proiektuaren egileetako batek. Arrazoi horiek eraman dituzte gabiriarrak herriko bertsozaletasuna aztertzera. Betidanik izan dute hori aztertzeko eta dokumentatzeko gogoa, eta Kilometroak Kultur Elkarteak eta Mintzola Ahozko Lantegiak eskaini dugun bigarren ikerketa beka aukera bikaina izan da lanean jartzeko. 3.000 euro eskuratu du taldeak ikerketa garatzeko eta urtebeteko epea izango du.\nKilometroak jaia izan ohi den urriko lehen igandearen bezperatan egin zen proiektuaren aurkezpena: urriaren 1ean izan zen, ostiralez, Ordiziako Barrena Jauregian. Ikertzaile taldearen ordezkariak ez ezik, deialdian parte hartu duten erakundeek eta elkarteek ere hartu zuten hitza. Mintzolako Beñat Gaztelumendik ikerketak egin ez ezik, haien aplikazioak duen garrantzia azpimarratu zuen, eta horretarako, iazko deialditik eratorritako Aiztondoren zirtotsa ikerlana jarri zuen adibide. Kilometroak Kultur Elkarteko Nekane Artolak honelako lanek euskararen sustapenean duten garrantzia jarri zuen balioan, eta kezka hori izanda, "etxeko lanak egiten jarraitu" eta Mintzolarekin abiatutako lankidetzarekin jarraitzeko prestutasuna adierazi zuen. Halaber, Gerriko Kultur Elkarteko Inaxio Usarraldek ikerketa bultzatzeko katebegian egotea "ohorea" zela adierazi zuen. Goierriko ikastolen izenean, San Benito ikastolako Xabier Maizak hartu zuen hitza: "Goierritik joango da Kilometroak bukatutakoan, baina joan aurretik ahozkotasunaren inguruko lan bat eskaini nahi zaio herriari". Hori izango da Gabiriako bertsolaritza eta bertsolaritza Gabirian.\n"Guretzat ere polita da ikustea hau nondik datorren: zenbat kasualitate gertatu diren edo zenbat lan egin den"\nEresti Oiarbidek eta Maialen Akizuk sinatu dute aurkeztutako proiektua, baina taldean egingo dute ikerlana beste zenbait gabiriarrekin batera. Aratz Igartzabal eta Eresti Oiarbide izan ziren taldearen ordezkari aurkezpena egiterakoan, baina agertu ziren taldekide gehiago ere; tartean zen Endika Igartzabal: "Txikitatik jaso dugu bertsoa zerbait ohiko bezala. Guretzat ere polita da ikustea nondik datorren hau, zergatik gauden egoera honetan, zenbat kasualitate gertatu diren edo zenbat lan egin den hona iristeko".\nKideek erosoen sentitzen diren horretan egin ahal izango dute ekarpena, eta hala banatu dituzte egitekoak: elkarrizketak egiten eta dokumentazioa jasotzen ari dira orain. Gabiriarekin eta bertsolaritzarekin lotutako anekdota, ikus-entzunezko, irudi edo antzerakorik izanez gero, gabiribertso@gmail helbidera bidaltzea eskertuko dute.


Iztietako David taberna itxita egongo da itxita, Covid-19 kasu positibo bat dela-eta | Herribizia\nIztietako Donostia kaleko David taberna itxita egon da joan den astearen bukaeratik, Covid-19ren kasu bat atzeman baitzuten langileen artean. Itxiera segurtasun protokoloak abian jarri izanaren ondorioa da.\nGainerako langileei PCR probak egitea eta lokalaren desinfekzioa egitea dira hurrengo pausuak. Establezimendua desinfektatu ondoren, Eusko Jaurlaritzaren Osasun Publikoko Zuzendaritzak eta Udalak konfirmatuko dute ateak berriro ireki ditzaketeela.\nOsasun Publikoko zerbitzuak ez du kutsadura komunitariotzat jotzen bertan gertatutakoa eta, ondorioz, ez ditu beharrezko jotzen bezeroen PCR probak.\nUdalak eskerrak eman nahi dizkie tabernako arduradunei azkar eta erantzukizunez jokatu dutelako. Tabernaren arduradunek establezimendua itxi egin zuten langilea egoeraz jabetu bezain pronto, erakundeen agindurik jaso aurretik.\nOstalaritzako Covid protokoloa\nKutsadura kasu bat agertzen denean lehendabizko egitekoa da aztertzea kutsatutako langilearekin harreman estua zein langilek izan duten eta, oporrak edo txandak tarteko, adibidez, zeintzuk ez duten izan.\nKutsatutako pertsonarekin harreman esturik izan ez eta PCR proban negatibo eman duten langileek bakarrik ireki dezakete berriro establezimendua. PCR proban negatibo eman arren, kutsatutako langilearekin harreman estua izan duten langileek berrogeialdian egon beharko dute, eta bigarren PCR proba eginda negatibo eman beharko dute lanera itzuli ahal izateko.\nEra berean, establezimenduaren arduradunek lokala desinfektatu beharko dute. Lan hori kontratatutako enpresa batek edo establezimenduko langileek egin ahal izango dute, beti ere, Covid-19 protokoloan horretarako baimendutako produktuak erabilita.\nBeraungo igerilekua gaur ostiraleko 13:00etan zabalduko dute [GAURKOTZEA]\nKontxako banderarako estropadak eta sailkatze estropada herrian bertan ikusteko gomendioa eman dute